Η Asus ανακοίνωσε και κυκλοφόρησε ένα πολύ ιδιαίτερο tablet-laptop. Το Asus Transformer Book T100 που πωλείται στα $350. Σε αυτή τη τιμή τα μόνα που θα βρεις είναι Android tablets και Windows tablets που τρέχουν Windows RT – μια έκδοση των Windows που δεν τρέχει τα κλασικά .exe προγράμματα αλλά μόνο αυτά που βρίσκονται στο Windows Store. Το T100 κάνει τη διαφορά και χρησιμοποιεί επεξεργαστή της Intel, κάτι που σημαίνει πλήρες Windows! Δηλαδή έχεις πάρει ένα κανονικό PC με λιγότερο από €400 το οποίο έχει μια ωραία οθόνη αφής, τσάμπα πληκτρολόγιο, δώρο το Office και αυτονομία 10 ωρών! Για όσους δεν κατάλαβαν το πόσο καλό είναι αυτό, η Microsoft πουλάει το Surface 2 με Windows RT στα €499, που στη πραγματικότητα είναι ένα απλό tablet, χωρίς πληκτρολόγιο. Το πληκτρολόγιο του έχει κάνα εκατοστάρικο παραπάνω.\nΤο Tech Community έχει στην Ελλάδα το Asus Transformer Book T100 και θα του κάνουμε μια αναλυτική παρουσίαση όπως του αρμόζει.\nΛογισμικό: Windows 8.1 32-bit\nΟθόνη: 10,1-ίντσες, 1,366 x 768 pixels ανάλυση, LED backlit IPS\nΕπεξεργαστής: τετραπύρηνος στα 1,3GHz, Intel Atom\nΜνήμη RAM: 2GB 533MHz\nΠίσω Κάμερα: –\nΛοιπά: WiFi 802.11 a/b/g/n, Bluetooth, 1x USB 2.0, 1x micro HDMI, 1x microUSB, jack ακουστικών, microSD card slot\nΜπαταρία: αυτονομία 10 ώρες\nΒάρος: ~1 κιλό με το πληκτρολόγιο\nΔώρο το Office\nΦθηνά υλικά κατασκευής\nΜικρός διαθέσιμος χώρος αποθήκευσης για τον χρήστη\nAsus Transformer Book T100: Το Εξωτερικό Τμήμα\nΞεκινώντας από τα λιγότερο καλά, το μόνο ‘άσχημο’ που έχουμε να αναφέρουμε για το Asus Transformer Book T100 είναι η ποιότητα κατασκευής. Δυστυχώς αυτό ήταν κάτι αναπόφευκτο και αναμενόμενο – η ποιότητα κατασκευής είναι μέτρια για να κρατηθεί το κόστος σε πολύ χαμηλά επίπεδα. Αν και το πίσω μέρος του tablet είναι όμορφο, τα κουμπιά για αυξομείωση της έντασης, του Start και της ενέργειας είναι φθηνά και μάλιστα κάνουν έναν μικρό θόρυβο όταν πατιούνται. Ευτυχώς αυτό συνηθίζεται και μετά από μία μέρα δεν αποτελεί καν πρόβλημα.\nΑπό την άλλη μεριά, σαν να ανήκει σε διαφορετικό υπολογιστή-tablet, το πληκτρολόγιο που αφαιρείται είναι αρκετά ποιοτικό και τα πλήκτρα είναι άνετα για να γράφεις κείμενα. Το trackpad ενδέχεται να χρειάζεται λίγη συνήθεια λόγω του μικρού του μεγέθους αλλά προσωπικά δεν αντιμετώπισα κάποιο πρόβλημα. Και μιας και το αναφέραμε, υποστηρίζει κανονικά τις λειτουργίες των Windows που έχουν άλλα trackpads σε κανονικά laptops.\nΣτη δεξιά μεριά του Asus Transformer Book T100 βρίσκεται η υποδοχή για τις κάρτες μνήμης, η έξοδος για το micro HDMI και η θύρα micro USB για φόρτιση. Η υποδοχή για τις κάρτες είναι απαραίτηση καθώς το tablet έρχεται με μόνο 32GB και 64GB χωρητικότητα. Αν προτιμήσεις την πρώτη επιλογή δεν θα έχεις πάνω από 15GB για τα προγράμματα και τα αρχεία σου. Έτσι αναγκάζεσαι να τα μεταφέρει όλα στη κάρτα μνήμης. Προτείνουμε τουλάχιστον 16GB microSD ανάλογα τις απαιτήσεις του χρήστη, αν και η Asus δίνει εντελώς τσάμπα 100GB χωρητικότητα στη cloud υπηρεσία της για μια ζωή. Να σημειώσουμε επίσης πως η φόρτιση γίνεται με ένα απλό microUSB καλώδιο όπως στα smartphones, έτσι δεν χρειάζεται να μεταφέρεις έξτρα καλώδια!\nΣτη πάνω μεριά βρίσκεται το κουμπί ενέργειας (ενεργοποίηση, απενεργοποίηση, κλείδωμα, ξεκλείδωμα) και δίπλα ακριβώς σε αυτό έχουν τοποθετήσει ένα LED φωτάκι για να ξέρεις αν φορτίζει και πότε φόρτισε. Στην αριστερή μεριά βρίσκουμε τα κουμπιά αυξομείωσης της έντασης και το κουμπί Start. Εδώ να αναφέρουμε ότι το μεγάλο λευκό κουμπί Start κάτω από την οθόνη είναι διακοσμητικό – όλη τη δουλειά τη κάνει εκείνο στα πλάγια.\nΣτο πληκτρολόγιο, στα αριστερά βρίσκουμε μονάχα την θύρα USB για ποντίκια, φλασάκια και οτιδήποτε άλλο θα έβαζες στον υπολογιστή.\nΣε γενικές γραμμές είναι ένας εμφανίσιμος υπολογιστής και για $350 απλά δεν μπορείς να ζητήσεις κάτι παραπάνω.\nAsus Transformer Book T100: Χαρακτηριστικά και Δυνατότητες\nΤο Asus Transformer Book T100 τρέχει κανονικά Windows. H Asus το πουλάει με το Windows 8.1, δηλαδή την τελευταία έκδοση του δημοφιλέστερου λειτουργικού υπολογιστών. Αυτό σημαίνει ότι μπορείς να κάνεις ό,τι θέλεις. Μπορείς να ανοίξεις το Chrome και να κατεβάσεις ένα παιχνίδι ή το World Word Z (η ταινία με τις περισσότερες λήψεις από ‘πειρατές’) και να το παίξεις ή να δεις απευθείας στο PC χωρίς προβλήματα. Και επειδή τα Windows 8 είναι ανεπτυγμένα για tablets, έχεις το όμορφο Start μενού για εφαρμογές ειδικά για οθόνες αφής.\nΣτο θέμα της μπαταρίας τώρα. Η Asus δεν υπερβάλει καθόλου όταν λέει για 11 ώρες αυτονομία. Κάναμε τις δοκιμές και μπορούμε να το επαληθεύσουμε και εμείς. Το Asus Transformer Book T100 προσφέρει επίσης μια τρομερή μπαταρία κρατώντας μέχρι και 2 ολόκληρες ημέρες με μέτρια χρήση. Απλά το αφήνεις όλο το βράδυ να φορτίσει (αργεί λίγο εκεί) και την επόμενη μέρα είσαι έτοιμος να το ‘λιώσεις’.\nΣαν υβριδική συσκευή επίσης τα πάει καλά. Το πληκτρολόγιο βοηθάει πάρα πολύ τη συσκευή. Μπορείς να το αφήσεις για να δεις μια ταινία ή να γράψεις μεγάλο κείμενο χωρίς δυσκολία. Και επειδή φιλοξενεί μια θύρα USB στα πλάγια, μπορείς να τοποθετήσεις οποιαδήποτε USB συσκευή. Όπως τον εκτυπωτή.\nΤο Transformer Book T100 της Asus είναι αναμφισβήτητα το καλύτερο υβριδικό για όποιον δεν θέλει να δώσει πάνω από €500. Σίγουρα, υπάρχουν τα Surface Pro και άλλα στην αγορά, όμως είναι στη διπλάσια τιμή. Αν δεν είσαι κάποιος hard-core PC χρήστης και θέλεις ένα τέτοιο υβριδικό τότε το T100 αποτελεί μία καλή επιλογή. Παρόλα αυτά, αν θέλεις κάτι για πολύ δουλειά γραφείου καλύτερα να κοιτάξεις για έναν κανονικό πύργο σε αυτά τα λεφτά. Η μικρή οθόνη δεν είναι και η καλύτερη για κανονική δουλειά. Όλα εξαρτώνται από το τι θέλει ο χρήστης.\nΑν έχεις οποιαδήποτε απορία σχετικά με το Asus Transformer Book T100 μπορείς να αφήσεις σχόλιο κάτω από το άρθρο παρουσίασης.\nTags: ASUSAsus Transformer Book T100PCtablet\nΚανονικά windows δεν τα λες παντως τα RT, απλα τρέχουν σαν mobile συσκευές… Βεβαια παραμένει πλεονέκτημα λόγο office τα tablets με RT, αλλα το μειονέκτημα που υπάρχει στα RT με τα exe είμαι μεγάλο τουλάχιστον για μενα και αποτρεπτικό για αγορα τους


Φθηνές πτήσεις από Γκατ στη Skyscanner\nΠτήσεις από Γκατ\nΕννοούσατε πτήσεις για Γκατ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Γκατ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Γκατ για κάθε προορισμό.\n0 χλμ από Γκατ\n578 χλμ από Γκατ\nΠοιοι ταξιδεύουν από Γκατ\nΕνοικίαση αυτοκινήτου από Γκατ


Dorothea Lange: Η Μετανάστρια Μητέρα - iFocus\nΑπό τη στιγμή που οι Ηνωμένες Πολιτείες βυθίστηκαν στη Μεγάλη Ύφεση τη δεκαετία του 1930, μία φωτογράφος, η Dorothea Lange έστρεψε την προσοχή της από το στούντιο και τις φωτογραφίες πορτραίτων προς τα δεινά που έβλεπε γύρω της. Αφού ανέλαβε δουλειά ως φωτογράφος για το Resettlement Administration, ένα πρακτορείο που ανέλαβε να βοηθήσει τις φτωχές οικογένειες να μετεγκατασταθούν, μια μέρα η Lange βρέθηκε στο Nipomo της Καλιφόρνιας, σε ένα καταυλισμό γεμάτο από αγρότες χωρίς εργασία. Η καλλιέργεια είχε καταστραφεί από το ψύχος. Η Lange πλησίασε μια γυναίκα που καθόταν σε μια σκηνή, περιτριγυρισμένη από τα επτά παιδιά της, και ρώτησε αν μπορούσε να τους φωτογραφίσει. Από τις σημειώσεις της Lange:\n«Απλώς υπάρχουμε», είπε η Φλωρεντία Τόμπσον. "Επιζήσαμε. Ας το θέσουμε έτσι." Δεν ζήτησα το όνομά της ή την ιστορία της. Μου είπε την ηλικία της, ότι ήταν 32 ετών. Είπε ότι [αυτή και τα παιδιά της] ζούσαν τρώγοντας παγωμένα λαχανικά από τα γύρω χωράφια, και πουλιά που σκότωσαν τα παιδιά. Μόλις πούλησε τα ελαστικά από το αυτοκίνητό της για να αγοράσει φαγητό.\nΗ Lange έκανε έξι λήψεις. Μία από αυτές, η «Μετανάστρια μητέρα», έγινε η εικονική φωτογραφία της Μεγάλης Ύφεσης και μία από τις πιο γνωστές εικόνες του 20ού αιώνα. Με τα παιδιά της να κρυφοκοιτάζουν πίσω της για προστασία, κρύβοντας τα πρόσωπά τους, η «Μετανάστρια μητέρα» ατενίζει από απόσταση.\nΕκείνη την εποχή, η ενδοχώρα των Ηνωμένων Πολιτειών ήταν γεμάτη από οικογένειες σαν τη δική της, τις οποίες η φτώχεια είχε αναγκάσει να εγκαταλείψουν τη γη τους και να οδηγηθούν σε μια ζωή περιπλάνησης. Η φτώχεια τους ήταν καθολική, δεν είχαν τίποτα.\nΠού είναι ο σύζυγός της, ο πατέρας των παιδιών; Είναι μόνη της. Δεν υπάρχει βοήθεια, καμία προστασία και τίποτα στον ορίζοντα, παρά μόνο δουλειά, θέληση και περιπλάνηση. Η ανήσυχη, κενή έκφρασή της φαίνεται να υποδηλώνει αυτό που ήδη γνωρίζουμε στο τέλος της ιστορίας μας: Τα πράγματα δεν θα γίνονταν καλύτερα για πολύ καιρό.


Σκοπός – Α.Γ.Σ. ΟΛΥΜΠΙΑΔΑ\nπροσφέρει χαρά, αγωνία, ενθουσιασμό. προσφέρει σεβασμό στον αντίπαλο. τότε μιλάμε για υγιή αθλητισμό σε μια υγιή κοινωνία.\nΕπίσης σκοπός του σωματείου είναι:


Prime Time: Ένταση στο Αθλέτικ Μπιλμπάο-Μπαρτσελόνα\nPrime Time: Ένταση στο Αθλέτικ-Μπαρτσελόνα\nΕντυπωσιακές προτάσεις για στοίχημα στο μεγάλο ματς της La Liga και όχι μόνο\nΠαραδοσιακά οι αναμετρήσεις Αθλέτικ Μπιλμπάο-Μπαρτσελόνα είναι υψηλής έντασης. Έτσι, και η αποψινή για τη δεύτερη αγωνιστική της La Liga αναμένεται να προσφέρει θέαμα και συγκινήσεις. Αυτό το ματς είναι και το «διαμάντι» ενός κουπονιού γεμάτο… θησαυρούς και ευκαιρίες για ποντάρισμα.\nΤο «Σαν Μαμές» για πρώτη φορά εδώ και παραπάνω από έναμιση χρόνο θα έχει θεατές στην εξέδρα. Παίζουν σημαντικό ρόλο οι φίλαθλοι της Αθλέτικ Μπιλμπάο και ασκούν μεγάλη επιρροή στους δικούς τους, αλλά και στους αντιπάλους. Η επιστροφή τους και μάλιστα σε παιχνίδι τέτοιου στάτους εντός του ισπανικού ποδοσφαίρου θα δημιουργήσει… ατμόσφαιρα. Η ομάδα του Μαρθελίνο Γκαρθία Τοράλ άρχισε το πρωτάθλημα με ισοπαλία 0-0 κόντρα στην Έλτσε εκτός έδρας. Η άμυνά της στάθηκε πολύ καλά όπως και ο 20χρονος πρωτοεμφανιζόμενος κίπερ Αγκιρεθαμπάλα που, εκτός απροόπτου, θα κρατήσει τη θέση του.\nΗ Μπαρτσελόνα, πάλι, στο πρώτο παιχνίδι της στη «μετά-Λιονέλ Μέσι εποχή» νίκησε με 4-2 τη Ρεάλ Σοσιεδάδ. Αφενός έδειξε πολύ καλά στοιχεία στο μεγαλύτερο μέρος της διάρκειας του ματς και αφετέρου εμφάνισε και πάλι τα αμυντικά της κενά. Η επίσκεψή της σε μια δύσκολη έδρα αποτελεί δυνατό τεστ για τον Ρόναλντ Κούμαν και τους παίκτες του. Τόσο αγωνιστικά, όσο και νοητικά. Μια νίκη εκεί μπορεί να τους δώσει «φτερά» για την συνέχεια. Ωστόσο, η αποστολή τους δεν θα είναι εύκολη αφού βαραίνουν ιδιαιτέρως και τα εξωαγωνιστικά ζητήματα του κλαμπ (π.χ. μειώσεις μισθών, πωλήσεις ποδοσφαιριστών) που αποπροσανατολίζουν τους παίκτες από τα καθήκοντά τους. Παράλληλα, μ’ αυτό το ματς διεξάγεται και το Αλκορκόν-Φουενλαμπράδα για την Segunda Division.\nΗ μπάλα, όμως, κυλάει και αλλού. Στην Ligue 1, το Σεντ Ετιέν-Λιλ είναι άκρως ελκυστικό για ποντάρισμα. Η πρωταθλήτρια Λιλ πραγματοποιεί κακή αρχή (μια ήττα, μια ισοπαλία, επτά γκολ παθητικό), την στιγμή που η Σεντ Ετιέν παρουσιάζεται μαχητική (δύο ισοπαλίες). Για την Eredivisie, Χρόνιγχεν-Ουτρέχτη με τις δύο ομάδες ν’ αναζητούν το 2/2 στο ολλανδικό πρωτάθλημα. Στην Primeira Liga, Σπόρτινγκ Λισαβόνας-Μπελενένσες, με την κάτοχο του τίτλου Σπόρτινγκ Λισαβόνας να επιδιώκει την 3η νίκη σε ισάριθμες αγωνιστικές.\nΕξαιρετικά παιχνίδια με πληθώρα προτάσεων για στοίχημα θα βρείτε και στην Serie A της Βραζιλίας με το Γκρέμιο-Μπαΐα να ξεχωρίζει. Στην Liga Profesional Argentina, την παράσταση «κλέβει» το Μπόκα Τζούνιορς-Πατρονάτο. Στο MLS, σε μια γεμάτη αγωνιστική, το ντέρμπι της Νέας Υόρκης: Νιού Γιόρκ Ρεντ Μπουλς-Νιού Γιόρκ Σίτι παρουσιάζει μεγάλο ενδιαφέρον και στην Liga MX, το Μόντερεϊ-Γουαδαλαχάρα προσφέρει αξιόλογες επιλογές για έξυπνα bets.\n22:00 Σεντ Ετιέν-Λιλ Ligue 1\n22:00 Χρόνιγχεν-Ουτρέχτη Eredivisie\n22:30 Σπόρτινγκ Λισαβόνας-Μπελενένσες Primeira Liga\n23:00 Ατλέτικο Γκοϊανιένσε-Σαπεκοένσε Serie A Brasil\n23:00 Αθλέτικ Μπιλμπάο-Μπαρτσελόνα La Liga\n23:00 Αλκορκόν-Φουενλαμπράδα Segunda Division\n00:00 Αρσενάλ Σαραντί-Ράσινγκ Κλουμπ Liga Profesional Argentina\n01:00 Γκρέμιο-Μπαΐα Serie A Brasil\n01:00 Άτλας-Τολούκα Liga MX\n02:15 Μπόκα Τζούνιορς-Πατρονάτο Liga Profesional Argentina\n03:00 Ζουβεντούδε-Φορταλέζα Serie A Brasil\n03:00 Νιού Γιόρκ Ρεντ Μπουλς-Νιού Γιόρκ Σίτι MLS\n03:00 Λεόν-Σάντος Λαγκούνα Liga MX\n05:00 Ατλέτικο Σαν Λουΐς-Κρουζ Αζούλ Liga MX\n05:36 Μόντερεϊ-Γουαδαλαχάρα Liga MX\nEredivisieLa LigaLiga MXLiga Profesional ArgentinaLigue 1MLSPrimeira LigaSegunda DivisionSerie A BrasilΑθλέτικ ΜπιλμπάοΜπαρτσελόνα\nPrime Time: Σεντ Ετιέν-Μπορντό,...\nΠλούσιες επιλογές για ποντάρισμα στην Ligue 1 και άλλα κορυφαία πρωταθλήματα της Ευρώπης και του…\nGame Time: Παράδοση στο Μπέρνλι-Άρσεναλ\nΤο παρελθόν δημιουργεί προϋποθέσεις για live στοίχημα στο ματς της Μπέρνλι με την Άρσεναλ


ΠΛΗΜΜΥΡΙΣΕ Η ΧΑΛΚΙΔΑ – Psaxna.gr\nΠΛΗΜΜΥΡΙΣΕ Η ΧΑΛΚΙΔΑ\nΠλημμύρισε, πάλι, η Χαλκίδα με μια βροχή. Στις περισσότερες περιοχές η\nαποχέτευση είναι ανύπαρκτη και όπου υπάρχει δεν έχουν καθαριστεί τα\nφρεάτια και πνιγόμαστε σε μια κουταλιά νερό.\nΟι φωτογραφίες του ΧΡΗΣΤΟΥ ΚΟΥΤΣΑΥΤΗ, από τη Λ. Αθηνών στο συνοικισμό Κανήθου είναι χαρακτηριστικές:\nΣτην 1η Στη Λ. ΑΘΗΝΩΝ στη ΣΤΡΟΦΗ ΓΙΑ ΑΓΙΟ ΝΕΚΤΑΡΙΟ οι λάσπες και τα χώματα έχουν κατακλύσει τον δρόμο.Στην 2η πάλι στη Λ.ΑΘΗΝΩΝ μπροστά από τον φούρνο του ΒΟΥΡΓΙΑ τα\nαυτοκίνητα “κολυμπάνε” στο δρόμο και οι πεζοί δεν μπορούν να περάσουν.\nΜικρά δείγματα μιας. πολύχρονης, άθλιας, διοίκησης στο Δήμο που\nνοιάζεται για “φρού – φρου” και …αρώματα και όχι για τις υποδομές.\nΦΑΓΩΣΙΜΑ ΧΩΡΙΣ ΜΕΣΑΖΟΝΤΕΣ


mia mera's Blog: Η κλήση σας προωθείται...\nΔύσκολη μέρα η σημερινή ( ποια δεν είναι ?). Όλη μέρα στους δρόμους , με περιορισμένο χρόνο για ξεκούραση και ηρεμία . Πως να ηρεμήσεις άλλωστε , όταν ασχολήσε με ένα σωρό διαφορετικά πράγματα και πρέπει να τα προλάβεις όλα .\nΜέσα σε αυτό τον χαμό θυμήθηκα ότι ένας φίλος ο Στέφανος έχει γενέθλια ( δηλ. δεν θυμήθηκα ακριβώς , μου το υπενθύμισε το facebook...EYTYXΩΣ )\nΚοιτάζω το ρολόι μου , βλέπω ότι η ώρα είναι 11 το πρωί και αποφαζίζω να τον βρω στο τηλέφωνο. Χτυπάει μία , χτυπάει δύο , χτυπάει τρεις ....τίποτα ...μετά από λίγο ακούγεται το ηχογραφημένο μύνημα " η κλήση σας προωθείται "...\n-Τι κάνω τώρα ; αναρωτιέμαι...Να ξαναπροσπαθήσω ; Μπα άστο καλύτερα , θα έχει πολλές δουλειές , να μην τον ενοχλήσω ,θα του στείλω μύνημα αργότερα ή θα του ευχηθώ στο facebook....Και συνεχίζω την ημέρα μου ήσυχη.\nΚάποια στιγμή το ξανασκέφτομαι και λέω ,\n- Δεν είναι λίγο απρόσωπο να αφήσεις μύνημα ; Είναι φίλος που τον εκτιμάς και όχι ένας απλός γνωστός , ξαναπροσπάθησε αργότερα Ελένη , λέω στον εαυτό μου.\nΠράγματι ,περίπου στις 4 και αφού είχα μαζευτεί από τους δρόμους , επιχειρώ να τον βρω πάλι στο τηλέφωνο. Χτυπάει μία , δύο , τρεις κ ξανά το ίδιο " η κλήση σας προωθείται ".\n-Γιατί δεν το σηκώνει ; Σίγουρα βλέπει ποιος είναι , ακόμα δεν έχει τελειώσει από τις δουλειές του ;\nΑς του στείλω ένα μύνημα για τα χρόνια πολλά ...και όντως αυτό έκανα ενώ παράλληλα συνέχισα να αναρωτιέμαι..............\nΜήπως ο Στέφανος στεναχωριέται, που σήμερα όλοι θα του υπενθυμίζουν ότι μεγαλώνει 1 χρόνο ; Μήπως έχει αποφασίσει για σήμερα να μην σηκώσει τηλέφωνα ; Έχω ακούσει από αρκετούς να το κανουν αυτό και να είναι στεναχωρημένοι την μέρα των γενεθλίων τους , διότι μεγαλώνουν .\nΑλλά τι βλακείες σκέφτομαι, γιατί να το κάνει αυτό; Τι θα κερδίσει ;\nΤι κερδίζουμε όλοι όταν αποφεύγουμε να δούμε τις αλήθειες της ζωής ; ...Η μέρα που ήρθαμε στον κόσμο είναι ότι πιο σημαντικό μας συμβαίνει σε όλη την διάρκεια της ...γιατί να την παραβλέπουμε ; Ίσα -ίσα που κάθε χρόνο αυτή την ημέρα , είναι μία καλή ευκαιρία για να κάνουμε ανασκόπηση .Να δούμε ξανά , την αναζήτησή μας στην πορεία του χρόνου που πέρασε. Αν πρέπει να συνεχίσουμε στην ίδια βάση , αν χρειαζόμαστε αναθεώρηση και ίσως να βάλουμε νέους στόχους που θα πρέπει να επιτύχουμε , μέχρι τα επόμενα γενέθλια .\nΕίναι επίσης μία πολύ καλή ευκαιρία να δούμε τους φίλους μας ....αν μας θυμούντε ...να πάρουμε δώρα και κυρίως για κάποιους ανθρώπους , να είμαστε σημαντικοί !!!\nΚαι τι πιο σημαντικό να υπάρχουμε στην ζωή των άλλων.\nNIKOS 21 Οκτωβρίου 2009 - 7:57 μ.μ.\nΗ μέρα των γενεθλείων είναι μια μέρα που ειναι χαρούμενη, Πολλοί άνθρωποι ξέρετε τι κάνουν ; Βάζουν τους αγαπημένους τους φίλους ( όταν είναι τυχεροί και έχουν αγαπημένους φίλους) , να τους κάνουν όλα τα χατήρια !!!!!\nΝα τους πάνε βόλτα, να τους λένε μόνο ευχάριστα πράγματα, να τους οργανώνουν μικροεκπλήξεις.... Το βρίσκω πολύ καλή ιδέα.\nΑν υποτεθεί οτι κάθε μέρα πρέπει να είναι γιορτή, η μέρα των γενεθελείων μας πρέπει να είναι μια μεγάλη γιορτή ! Μια γιορτή καρδιάς και ψυχής !!\nPanagiotis Paylopoulos 21 Οκτωβρίου 2009 - 8:27 μ.μ.\nΗ μέρα της γέννησσής μας είναι η αρχή ενός όμορφου ταξιδιού που κανείς μας δεν θέλει ποτε να τελειώσει όσο και αν είναι δύσκολες οι καταστάσεις που ζούμε. Επόμενως ειναι η ποιο σημαντική μέρα για τον καθένα μας και πιστέψτε με ότι αυτοί που μας θυμούνται την ημέρα αυτή είναι κυρίως εκείνοι που πραγμματικά είναι κοντά μας ψυχή τε και σώματι.


Παντοδύναμο και επιβλητικό: Αυτό είναι το νέο Range Rover Sport [video] - Ακροβατώντας ανάμεσα σε τρεις κόσμους, αυτόν της πολυτέλειας, των επιδόσεων και των εκτός δρόμου ικανοτήτων, το Range Rover Sport οπλίζει και… εκτελεί τα premium SUV. - gocar.gr - Περιοδικό αυτοκινήτου\nΠαντοδύναμο και επιβλητικό: Αυτό είναι το νέο Range Rover Sport [video]\nΑκροβατώντας ανάμεσα σε τρεις κόσμους, αυτόν της πολυτέλειας, των επιδόσεων και των εκτός δρόμου ικανοτήτων, το Range Rover Sport οπλίζει και… εκτελεί τα premium SUV.\nΠέτρος Σηφαλάκηςστις 10.05.2022\nΗ κατηγορία των πολυτελών μεγάλων SUV δημιουργήθηκε με την παρουσίαση του πρώτου Range Rover. Ασταμάτητο εκτός ασφάλτου και βελούδινο εντός, συνδύαζε δύο κόσμους που μέχρι τότε, ήταν εκ διαμέτρου αντίθετοι. Στο πέρασμα του χρόνου το Range Rover είχε τέτοιο αντίκτυπο στο κοινό που η γκάμα του πολλαπλασιάστηκε. Το Range Rover Sport ήταν το πρώτο δείγμα γραφής και σήμερα, συνεχίζει την εξαιρετική πορεία του, βάζοντας στην εξίσωση και τη δυναμική οδική συμπεριφορά.\nΛίγο μετά την παρουσίαση του νέου Range Rover, η Land Rover συνεχίζει να μας εκπλήσσει και μας δείχνει το νέο Range Rover Sport. Οι επιρροές του πρώτου στη σχεδίαση του δεύτερου, είναι εμφανείς. Δυναμικό ντιζάιν, εκλεπτυσμένες γραμμές και ισορροπημένες αναλογίες έχουν σαν αποτέλεσμα μια επιβλητική, δυναμική και συνάμα πολυτελή εικόνα. Στη νέα του γενιά το Range Rover Sport καταφέρνει να δείχνει προηγμένο και τεχνολογικά αναβαθμισμένο, πριν ανοίξεις την πόρτα του. Και όταν την ανοίξεις…\nΚαλώς ορίσατε στο αύριο!\nΕπενδύοντας ακόμη περισσότερο σε ένα φιλόξενο περιβάλλον για οδηγό και επιβάτες, η Land Rover προίκισε το Range Rover Sport με μια εξαιρετικά καλοφτιαγμένη καμπίνα. Σύμφωνα με την εταιρεία, στόχος της ήταν η επίτευξη του συνδυασμού δυναμικής πολυτέλειας. Τι σημαίνει αυτό; Τεχνολογία και premium αίσθηση χωρίς το «βαρύ» luxury στοιχείο, για να συνάδει με τον σπορ χαρακτήρα του μοντέλου. Ο ψηφιακός πίνακας οργάνων (13,7 ίντσες) σχεδιάστηκε με ακρίβεια για να πληροφορεί άριστα τον οδηγό και το σύστημα πολυμέσων Pivi Pro ενσωματώνεται σε μια μεγάλη οθόνη αφής 13,1 ιντσών που δείχνει να αιωρείται. Στην πράξη αποτελεί μια φυσική συνέχεια της κεντρικής κονσόλας και το οπτικό αποτέλεσμα είναι ομαλό, προσφέροντας ένα τακτοποιημένο design.\nΦυσικά οι ψηφιακές τεχνολογίες είναι ατελείωτες. Ακούγοντας τις… σκέψεις του κόσμου σχετικά με τα συστήματα infotainment, η Land Rover φρόντισε να εξελίξει το λογισμικό της και να το εξοπλίσει με ένα σαφέστατο μενού. Σύμφωνα με τη μάρκα, το 90% των λειτουργιών μπορεί να εκτελεστεί με 2 αγγίγματα στην κεντρική οθόνη, κάτι που λύνει τα χέρια του οδηγού και δεν του αποσπά την προσοχή κατά τη διάρκεια της οδήγησης. Παράλληλα, μπορεί να χειριστεί το σύστημα ακόμη και με τη φωνή του. Η Alexa, η κορυφαία ψηφιακή βοηθός της Amazon εκτελεί με πιστότητα τις εντολές που της δίνονται, απαντώντας σε ερωτήσεις, δείχνοντας στο χάρτη κοντινά σημεία εξυπηρέτησης (όπως πρατήρια καυσίμων), ενημερώνοντας για την κίνηση και για πολλά πολλά ακόμη. Για την ευκολία του υποστηρίζεται και η ασύρματη σύνδεση με Apple CarPlay και Android Auto, ενώ υπάρχει και ασύρματος φορτιστής 15W για smartphone, για να μην του τελειώνει η μπαταρία ποτέ. Το λειτουργικό σύστημα δέχεται ασύρματες (OTA-Over The Air) αναβαθμίσεις για να μένει πάντα updated και ο ήχος προέρχεται από ένα κορυφαίο ηχοσύστημα της Meridian με κρυστάλλινο ήχο.\nΈχοντας τη λέξη “Sport” στο όνομά του, το Range Rover Sport έρχεται με κινητήρες υψηλής απόδοσης. Στη βάση από πλευράς ισχύος, τοποθετείται η έκδοση D250 με έναν εξακύλινδρο τούρμπο πετρελαιοκινητήρα των 3.0 λίτρων. Αποδίδει 249 ίππους και 600 Nm ροπής, κάνει 0-100 km/h σε 8 δευτερόλεπτα και αγγίζει τα 206 km/h. Στη συνέχεια υπάρχει η D300 με το ίδιο μοτέρ στους 300 ίππους και τα 650 Nm ροπής. Εδώ τα 0-100 km/h έρχονται σε 6,6 δευτερόλεπτα και η τελική ανεβαίνει στα 218 km/h. Τέλος, υπάρχει και ισχυρότερη πρόταση του πετρελαιοκινητήρα των 3.0 λίτρων, στην έκδοση D350. Αποδίδει 350 ίππους, 700 Nm ροπής, έχει 0-100 km/h σε 5,9 δευτερόλεπτα και φτάνει μέχρι τα 234 km/h.\nΣτο «στρατόπεδο» της βενζίνης, έχουμε δύο mild hybrid συστήματα με εξακύλινδρους τούρμπο κινητήρες των 3.0 λίτρων. Το P360 έχει 360 ίππους και 500 Nm ροπής, φτάνει στα 100 km/h σε 6 δευτερόλεπτα και συνεχίζει μέχρι τα 225 km/h. Η ισχυρότερη πρόταση P400 έρχεται με 400 ίππους και 550 Nm ροπής. Τα 0-100 km/h ολοκληρώνονται σε 5,7 δευτερόλεπτα και η τελική ταχύτητα ανέρχεται στα 242 km/h. Ψηλότερα, οι προτάσεις συνεχίζονται με Plug-In Hybrid υβριδικά συστήματα. Υπάρχουν δύο επιλογές, αμφότερες με μπαταρία των 38,2 kWh (31,8 kWh αξιοποιήσιμη) που φορτίζει σε 5 ώρες σε wallbox των 7,2 kW, σε 15 ώρες σε απλή οικιακή πρίζα (2,3 kW) ή σε 40 λεπτά σε DC ταχυφορτιστή συνεχούς ρεύματος των 50 kW μέχρι το 80% της χωρητικότητάς της. Μιλάμε για ένα από τα λίγα Plug-In υβριδικά που υποστηρίζουν ταχυφόρτιση DC.\nΤα επαναφορτιζόμενα υβριδικά σύνολα αποτελούνται από τον εξακύλινδρο τούρμπο κινητήρα βενζίνης των 3.0 λίτρων και έναν ηλεκτρικό κινητήρα. Στην πρώτη περίπτωση έχουμε την έκδοση P440e με 440 ίππους και 560 Nm ροπής, που ολοκληρώνει τα 0-100 km/h σε 5,8 δευτερόλεπτα και έχει τελική στα 225 km/h. Η ισχυρότερη παραλλαγή είναι η P510e με 510 ίππους, 560 Nm ροπής, 0-100 km/h σε 5,4 δευτερόλεπτα και τελική 242 km/h. Η κατανάλωσή τους με φορτισμένη την μπαταρία ξεκινά από τα μόλις 0,8 λίτρα ανά 100 km και οι εκπομπές ρύπων, από τα 18 γραμμάρια διοξειδίου του άνθρακα ανά χλμ.\nΑφήνοντας στην άκρη το ρεύμα, φτάνουμε στην κορυφαία έκδοση της γκάμας που δεν είναι άλλη από την P530. Πρόκειται για ένα τούρμπο V8 σύνολο των 4.4 λίτρων χωρίς κανέναν εξηλεκτρισμό. Αποδίδει 530 ίππους, 750 Nm ροπής και φτάνει στα 100 km/h μέσα σε μόλις 4,5 δευτερόλεπτα. Η τελική του ταχύτητα αγγίζει τα 250 km/h\nΚορυφαίο εντός και εκτός δρόμου\nTo Range Rover Sport θα πρέπει να τα καταφέρνει πολύ καλά πέρα από την άσφαλτο (ως γνήσιο Range Rover) αλλά και το ίδιο καλά σε αυτή (ως γνήσιο Sport). Η βάση της πλατφόρμας MLA είναι ιδανική για αυτό το σκοπό, μαζί φυσικά με άλλα καλούδια, όπως η ενεργή αερανάρτηση Dynamic Air Suspension. Όλες οι εκδόσεις συνδυάζονται με αυτόματο κιβώτιο οκτώ σχέσεων της ZF και τετρακίνηση iAWD. Η τελευταία λειτουργεί αυτόματα. Στο ξεκίνημα η ισχύς κατανέμεται σε όλους τους τροχούς, όπως και στον κρύο καιρό ή τις ταχύτητες άνω των 160 km/h. Στις υπόλοιπες περιπτώσεις, το εμπρός διαφορικό απεμπλέκεται από τη διαδικασία για χαμηλότερη κατανάλωση καυσίμου.\nΌπως είναι λογικό, η Land Rover δεν άφησε τίποτα στην τύχη και εξόπλισε το RR Sport με κάθε διαθέσιμη τεχνολογία. Το Dynamic Response Pro βασίζεται σε ένα ηλεκτρικό κύκλωμα 48V και παρέχει έως και 1.400 Nm ροπής στις αντιστρεπτικές δοκούς για να ισορροπεί τέλεια το αμάξωμα πάνω στους τροχούς. Με αυτό τον τρόπο περιορίζεται δραστικά το body roll κατά τη γρήγορη οδήγηση. Η Land Rover λέει ότι το επίπεδο ισορροπίας του αμαξώματος αγγίζει αυτό του Range Rover Sport SVR προηγούμενης γενιάς, μόνο που στη συγκεκριμένη περίπτωση επιτυγχάνεται με απόλυτη άνεση. Το σύστημα έχει τη δυνατότητα να αλλάζει την κατανομή μέσα σε 10 milliseconds προσφέροντας αξιοσημείωτη ευελιξία. Το ηλεκτρικό κύκλωμα επιτρέπει την πολύ πιο γρήγορη αντίδραση (τα 900 Nm είναι διαθέσιμα σε 200 milliseconds) συγκριτικά με τα παλαιότερα συστήματα των υδραυλικών ζαμφόρ.\nΣυνεχίζοντας στο κομμάτι της ευελιξίας, ένα σύστημα που θα εκτιμηθεί δεόντως είναι η τετραδιεύθυνση. Ανήκει στον στάνταρ εξοπλισμό των κορυφαίων εκδόσεων (P510e & P530) και οι πίσω τροχοί στρίβουν μέχρι και 7,3 μοίρες στην αντίθετη κατεύθυνση με τους εμπρός και σε ταχύτητες έως τα 50 km/h. Από αυτή την ταχύτητα και πάνω οι τροχοί στρίβουν μαζί με τους εμπρός (προς την ίδια κατεύθυνση) για περισσότερη σταθερότητα.\nΔείτε ακόμη: Ήρθε στην Ελλάδα το νέο Range Rover - Αυτές είναι οι τιμές του\nΕγκαταλείποντας την άσφαλτο, δράση αναλαμβάνει το σύστημα Terrain Response 2. Τα προγράμματα οδήγησης επιδρούν σε κάθε μέρος του αυτοκινήτου για να το μεταμορφώσει σε ένα… άτρωτο εκτός δρόμου άρμα. Με τα μπλοκέ διαφορικά η πρόσφυση που εξασφαλίζεται είναι δεδομένη και η αερανάρτηση μπορεί να αυξήσει την απόσταση από το έδαφος κατά 135 χιλιοστά ακόμη, για να μπορεί να περάσει από κάθε εμπόδιο. Το Adaptive Off-Road Cruise Control είναι ένα σύστημα διατήρησης της ταχύτητας εκτός δρόμου που αναλύει τα δεδομένα από τους αισθητήρες και δίνει κίνηση εκεί ακριβώς που πρέπει και στο σωστό ποσοστό, ώστε να περάσει από το εμπόδιο.\nΤο σύστημα λειτουργεί μεθοδικά και με εξελιγμένο αλγόριθμό για να βγάλει το όχημα από τη δύσκολη κατάσταση. Ο οδηγός μπορεί απλά να… παρακολουθεί τις εξελίξεις και να διευθύνει το αυτοκίνητο από το τιμόνι. Εννοείται ότι υπάρχει και το παραδοσιακό Wade Mode για… βουτιές σε βαθιά νερά. Το Range Rover Sport μπορεί να περάσει από υδάτινο εμπόδιο βάθους έως 900 χιλιοστών και στην οθόνη του infotainment, φαίνεται καθαρά η στάθμη του νερού και πόσο αυτή απέχει από το μέγιστο όριο. Σε ο,τι αφορά τους αριθμούς, έχουμε μέγιστη απόσταση από το έδαφος στα 281 χιλιοστά, γωνία προσέγγισης 33 μοίρες, γωνία ράμπας 26,9 μοίρες και γωνία διαφυγής στις 30 μοίρες.\n1 Ιουλίου 2022 10:34\nΈφτασε στην Ελλάδα το Land Rover Defender 130 – Δείτε τις τιμές\n27 Ιουνίου 2022 18:20\nΤετρακίνητη κόντρα: Dacia Duster vs Land Rover Defender [video]\n18 Ιουνίου 2022 10:00\nΘυμάστε τη διαφήμιση του Camel Trophy;\n17 Ιουνίου 2022 13:10\nΠοια εταιρία φιλοδοξεί να καταργήσει το Google Maps;\n31 Μαίου 2022 14:15\nΤεράστιο και 8-θέσιο το νέο Land Rover Defender 130


ΖΕΙΔΩΡΟΝ: Ο Σόιμπλε και η «μεγάλη τράμπα» του ευρωπαϊκού ιερατείου\nΠρόστιμα σε Πορτογαλία και Ισπανία, τραπεζικά stress tests, πιο ιδιαίτερα ιταλικές τράπεζες, ακόμη πιο ιδιαίτερα Monte dei Paschi di Siena, αντιμετωπίστηκαν «πακέτο», σε μια μνημειώδη «τράμπα» μεταξύ όλων των βασικών «παικτών»: του Σόιμπλε, της Κομισιόν και του Μάριο Ντράγκι από τη μία πλευρά, των άμεσα ενδιαφερομένων από την άλλη (Πορτογάλων, Ισπανών και Ιταλών).\nΕίναι η πρώτη φορά τα τελευταία χρόνια, που περίσσεψε η «κατανόηση» και που… στο δωμάτιο δεν υπήρχε ο συνήθης «σκληρός».\n«Όλα σε ένα και τακτοποιημένα», λοιπόν; Είναι τόσο αβέβαιο όσο εξόφθαλμα προβληματικά είναι τα stress tests της ΕΚΤ.\nΣτην πραγματικότητα, τα stress tests δεν ανακοινώθηκαν χθες τα μεσάνυχτα, αλλά… προχθές, όταν μάθαμε ότι η Κομισιόν άλλαξε ξαφνικά γνώμη και θα αναστέλλει τη διαδικασία επιβολής προστίμων στην Πορτογαλία και την Ισπανία για απόκλιση από τους δημοσιονομικούς στόχους. Αντί προστίμων, δηλαδή αντί των προβλεπόμενων από το Δημοσιονομικό Σύμφωνο, οι δύο χώρες αναλαμβάνουν να υποβάλουν σχέδιο για την άρση των αποκλίσεων.\nΎστερα από αυτό, υπήρχε έστω και ένας εχέφρων άνθρωπος που ανέμενε ότι η ΕΚΤ θα βγάλει στη σέντρα ευρωπαϊκές τράπεζες, πυροδοτώντας έναν χρηματιστηριακό «Αρμαγεδδώνα» στα τέλη Ιουλίου;\nΤο εντυπωσιακό στην περίπτωση των προστίμων σε Πορτογαλία καιΙσπανία δεν είναι ότι με μεγάλη άνεση παρακάμφθηκε ολόκληρη ευρωπαϊκή διακρατική συμφωνία, αφού πρώτα κινήθηκαν οι διαδικασίες για την εφαρμογή της, αλλά ότι σύμφωνα με πολλά ρεπορτάζ ήταν ο ίδιος ο κ. Σόιμπλε που τηλεφώνησε σε στελέχη της Κομισιόν για να ζητήσει να ανασταλεί η διαδικασία των προστίμων…\nΔεν χρειάζεται ιδιαίτερη φαντασία για να καταλάβουμε τι είναι αυτό που «συνέτισε» τον κ. Σόιμπλε: τα τεράστια «ανοίγματα» του γερμανικού τραπεζικού μεγαθηρίου Deutsche Bank, αλλά και τα «προβληματάκια» που αντιμετωπίζουν άλλες γερμανικές τράπεζες. Ανάγκα και θεοί πείθονται…\nΑπέμενε ωστόσο ένα εμπόδιο που δεν μπορούσε να παραμεριστεί εντελώς απροσχημάτιστα χωρίς να καταρρεύσει κάθε ίχνος αξιοπιστίας της Ευρωπαϊκής Κεντρικής Τράπεζας (ΕΚΤ): η… ημιθανής ιταλική τράπεζα Monte dei Paschi di Siena. Ο… καλός θεός όμως κάτι πρόβλεψε και γι’ αυτό: η εν λόγω τράπεζα «πρόλαβε» να καταθέσει σχέδιο αντιμετώπισης του προβλήματος των «κόκκινων» δανείων της, καθ’ υπόδειξη της ΕΚΤ, το οποίο προβλέπει την πώληση του συνόλου τους σε distress funds έναντι του 33% της αξίας τους! Καταθέτοντας το εν λόγω σχέδιο, το οποίο ασμένως επικύρωση η ΕΚΤ, πέρασε και αυτή τα stress tests – παρόλο που το σχέδιο είναι απλώς σχέδιο…\nΕίναι πράγματι εκπληκτικό, όταν υπάρχει «καλή θέληση», πόσο μεγάλο όγκο προβλημάτων χωράει από κάτω του αυτό το… μαγικό ευρωπαϊκό χαλί…\nΤο επίσημο «πόρισμα» πάντως διαπνέεται από σοφία: όλες οι ευρωπαϊκές τράπεζες περνούν τα stress tests, αλλά αυτό δεν ισούται με πιστοποιητικό υγείας! Περνάνε τις εξετάσεις αλλά δεν είναι κατ’ ανάγκη υγιείς!!! Τάδε έφη ο κ. Andrea Enria της EBA, ο οποίος ένα 24ωρο νωρίτερα είχε δηλώσει ότι τα «κόκκινα» δάνεια των υπό έλεγχο ευρωπαϊκών τραπεζών ξεπερνούν το 1 τρισ. ευρώ – επίπεδα αντίστοιχα με αυτά των αμερικανικών τραπεζών λίγο πριν ξεσπάσει ο χρηματιστικός τυφώνας το 2008.\nΤο άνοστο αυτό πιάτο -ή αστείο- σερβίρεται τώρα στις αγορές, οι οποίες από τη Δευτέρα θα αρχίσουν να καταθέτουν την «ετυμηγορία» τους, ελέγχοντας την αξιοπιστία του. Ωστόσο, με τέτοια επίδειξη σύμπνοιας εκ μέρους της ευρωπαϊκής ηγεσίας στο να σπρώξει όλα τα προβλήματα κάτω από το χαλί, θα μετρήσουν καλά τη «δήλωση» που κρύβεται πίσω απ’ όλα αυτά: «θα κάνουμε ό,τι χρειαστεί».\nΕίναι βέβαιο ότι η ΕΚΤ έχει λάβει την απόφαση να δράσει όπως ακριβώς έδρασε ύστερα από το Brexit: βγαίνοντας μαζικά αγοραστής απέναντι στους πωλητές για να μην επιτρέψει πτωτικό ντόμινο στις αγορές. Ελπίζει μάλιστα να χρειαστεί να «ξοδέψει» πολλά, αφού τα stress tests ήταν σοφά υπολογισμένο ώστε να γίνουν τον πλέον κατάλληλο χρόνο: στην εκπνοή του Ιουλίου και ακριβώς στην έναρξη της αυγουστιάτικης ραστώνης των αγορών.\nΌμως, ένα ερώτημα απασχολεί τους πάντες: ως πότε αυτό το «κόλπο» θα πιάνει; Μέχρι στιγμής τουλάχιστον, δεν έχει υπάρξει θεωρία του χρήματος που να λέει ότι οι κεντρικές τράπεζες μπορούν να κόβουν χρήμα χωρίς φραγμούς και για πάσα χρήση…\nΥ.Γ. Πρέπει να παραδεχτώ ότι οι εξελίξεις ξεπέρασαν τις προβλέψεις μου (βλέπε προηγούμενο άρθρο μου «Από την Enron και την Arthur Andersen ως τις ιταλικές τράπεζες και την ΕΚΤ»)\nΕτικέτες ΕΚΤ, Σόιμπλε


Ο γύρος του κόσμου σε ένα νησί! - Μέσα από τα μάτια του... - Flashnews.gr\nΟ γύρος του κόσμου σε ένα νησί! - Μέσα από τα μάτια του Νίκου Ορφανού\nΤο χρονικό της δημιουργίας του νέου σποτ προβολής της Κρήτης του Θοδωρή Παπαδουλάκη, περιγράφει ο ηθοποιός Νίκος Ορφανός που πρωταγωνιστεί σε αυτό.\nΗ επικοινωνία με το γνωστό σκηνοθέτη αλλά και τα γυρίσματα μέσα από τα μάτια του ηθοποιού, δημοσιεύτηκαν στο protagon.gr.\nΔείτε πως το έζησε ο ίδιος ο ηθοποιός:\n"Μέσα Ιουλίου του 2007 επιστρέφω από την Τζια. Έχω βγει στο Λαύριο και οδηγώ προς την Αθήνα, ενώ μαίνονται πυρκαγιές και ο καπνός φτάνει μέχρι τον αυτοκινητόδρομο.\nΧτυπάει το τηλέφωνο για δουλειά. Κάνουμε μια καινούρια σειρά, μπλα μπλα, σας ενδιαφέρει, πότε μπορείτε να περάσετε; Πού βρίσκεστε; "Σπάτα, έρχομαι τώρα", λέω, στρίβω και πάω κατευθείαν στην εταιρεία παραγωγής.\nΑπό δω ο σκηνοθέτης μας ο Θοδωρής Παπαδουλάκης. Δεν τον ήξερα. Άρτι αφιχθείς από Αγγλία και Χανιώτης, γέννημα θρέμμα.\nΧαίρω πολύ και τα σχετικά, περί τίνος πρόκειται η ιστορία; Είναι ένας πρωταγωνιστής και ο κολλητός του που θέλουμε εσάς.\nΕυχαριστώ, δε με ενδιαφέρει, μα… δεν έχει μα, έχω κάνει έναν σωρό κολλητούς, τέρμα, μα διαβάστε πρώτα τα σενάρια, ευχαριστώ, δεν αλλάζω γνώμη, τουλάχιστον πάρτε τα, άντε δώστα, τι να σου πω.\nΠηγαίνω σπίτι, διαβάζω τα σενάρια, ok, θα πω όχι, δε με ενδιαφέρουν. Βάζω το dvd και βλέπω τις ταινίες του Θοδωρή, την Πιλάλα και το Σάμουρε.\nΤον παίρνω τηλέφωνο. «Δε με νοιάζει ο ρόλος, αλλά θέλω να δουλέψω μαζί σου», του λέω.\nΠίσω στο χρόνο: Κρήτη, Χουδέτσι Ηρακλείου, ο παππούς μου ο Νικολής κι εγώ ένα καλοκαιριάτικο πρωινό, τριάντα χρόνια πριν, να περπατάμε κάτω απ΄ την κρεβατίνα μας σκυφτοί, με τα παπούτσια μας να βουλιάζουν στο φρεσκοοργωμένο χώμα.\nΠέρσι μου λέει ο θείος μου ο Ειρηναίος, «θυμάσαι, βρε, πού είναι οι ελιές σας, ε;» και ξανά στο φορτηγάκι να ξαποσταίνουμε στον ίσκιο, κάτω από τις ευλογημένες ρίζες, με μια πανδαισία τζιτζικιών να υψώνεται στο κρητικό απομεσήμερο.\nΦλεβάρης 2013, προσγειώνομαι στα Χανιά. Με παραλαμβάνει ο Δημήτρης, ο διευθυντής παραγωγής, και κατευθείαν σε ξενοδοχείο έξω απ’ το Ρέθυμνο.\nΕκεί ο Γκλιν Τζόουνς, εκ των σεναριογράφων του Dr Who, του BBC παρακαλώ, και μονίμως διαμένων πια στο Βάμμο, να υποδύεται τον Βρετανό παραγωγό ταινιών κι εγώ τον επίδοξο σκηνοθέτη.\nΑ, ναι, το κείμενο όλο στα αγγλικά, σε ευχαριστώ, κ. Λεονάρδε, δάσκαλέ μου στο φροντιστήριο του Ρέντη, που μου έμαθες αγγλικά, ποτέ δε σε ξέχασα.\nΌλη μέρα γύρισμα, ο Θοδωρής είναι όλο ιδέες, κάντο κι έτσι, κι αλλιώς και παραέτσι, δεν τον ξέρω δα, ότι δε σταματάει ποτές;\nΚατάκοπος γυρίζω στον ωραιότατο ξενώνα στην άδεια παλιά πόλη των Χανίων, στον ερημικό χειμώνα, και ξανά το ξημέρωμα στο γύρισμα. Και καπάκι στο Ηράκλειο για παράσταση, ένα κουρέλι.\nΞεσπάει η μπόρα, ξαποσταίνουμε με ένα μαλωτήρα με μέλι. Δίνω το παξιμαδάκι, που το συνοδεύει, σε έναν σκυλάκο που ανεβαίνει στην καρέκλα μου.\nΤο απόγευμα ο ουρανός καθαρίζει κι ανεβαίνουμε για ένα τελευταίο πλάνο πάνω από τις μεσαιωνικές φυλακές Ιτζεδίν.\nΠιάτο από κάτω όλος ο κόλπος της Σούδας, φρεσκοπλυμένος, να λαμποκοπάει στο χειμωνιάτικο φως.\nΘυμάμαι τη ρήση του Καζαντζάκη, από την Αναφορά στον Γκρέκο: Κρήτη μου, καράβι τρικάταρτο"!\nΑπολαύστε ξανά το σπότ εδώ:\nΤετάρτη, 17 Ιουλίου 2013, 07:40


Επιφάνειες κοπής: Τι πρέπει να προσέξουμε – The DeliFair.gr | Blog\nThe DeliFair Team 17 Απριλίου 2018\nΜπορεί οι επιφάνειες κοπής να αποτελούν έναν πολύτιμο σύμμαχο στην κουζίνα, όμως ο κατάλληλος καθαρισμός τους και η σωστή επιλογή υλικού θυμίζει σταυρόλεξο για δυνατούς λύτες.\nΑν ανήκετε και εσείς σε εκείνους που χρησιμοποιούν καθημερινά επιφάνειες κοπής στην μαγειρική τους αλλά έχουν δεύτερες σκέψεις για το αν έχουν κάνει τη σωστή επιλογή, έφθασε η στιγμή να ξεκαθαρίσει το τοπίο. Ξύλινες, πλαστικές, γυάλινες, ανοξείδωτες, μαρμάρινες ή ακόμη και από πολυαιθυλένιο… Η αλήθεια είναι ότι η μεγάλη γκάμα των επιφανειών περισσότερο μας μπερδεύει παρά μας διευκολύνει. Μάλιστα, οι επιφάνειες κοπής αποτελούν τους πρωταγωνιστές της κουζίνας όχι μόνο στο κόψιμο των τροφίμων αλλά και στο σερβίρισμα, όπως σε ένα εντυπωσιακό πλατό τυριών και αλλαντικών με μπρουσκέτες, μαρμελάδες, πατέ ελιάς και τομάτας, καρύδια και αποξηραμένα φρούτα.\nΣυντηρείτε σωστά τις ξύλινες επιφάνειες κοπής;\nΟι κλασικές παραδοσιακές ξύλινες επιφάνειες έχουν δεχτεί άπειρες «μαχαιριές» από τους κατόχους τους: από το κόψιμο του ψωμιού μέχρι των λαχανικών, του κρέατος και ό,τι άλλο υλικό μπορεί να φιλοξενεί η κουζίνα μας. Αυτό σημαίνει ότι ο καθαρισμός τους θα πρέπει να είναι ιδιαίτερα σχολαστικός –καθώς τα βακτήρια μπορεί να «κρυφτούν» στις εγκοπές του ξύλου και να μην καθαρίζονται εύκολα- όπως και η συντήρησή τους. Σύμφωνα με την Martha Stewart οι ξύλινες επιφάνειες κοπής απαιτούν ειδική επεξεργασία, εάν επιθυμείτε να την κρατήσετε ένα εύλογο χρονικό διάστημα και να τις προστατέψετε από τα βακτήρια. Σύμφωνα με την guru της κουζίνας, κάθε λίγες εβδομάδες, μπορείτε να τις πασπαλίζετε με μια γενναιόδωρη ποσότητα αλατιού και στη συνέχεια να την τρίβετε με την κομμένη πλευρά ενός μισού λεμονιού. Τέλος, την πλένετε με ζεστό νερό και τη στεγνώνετε πολύ καλά με μια καθαρή πετσέτα κουζίνας. Βεβαίως, η ξύλινη επιφάνεια δεν μπαίνει στο πλυντήριο, ενώ δεν πρέπει να την αποθηκεύετε ποτέ νωπή στο ντουλάπι. Και αν θέλετε να διατηρήσετε την ξύλινη επιφάνειά σας σε άριστη κατάσταση, προτιμήστε να κόβετε με απαλές κινήσεις και να χρησιμοποιείτε ένα ειδικό, ασφαλές για τα τρόφιμα, ορυκτό έλαιο για τη συντήρησή της. Θα το βρείτε σε καταστήματα με είδη κουζίνας.\nΠλαστικές επιφάνειες κοπής: Plastic fantastic ή μήπως όχι;\nΑναμφίβολα, η πλαστική επιφάνεια κοπής είναι πιο ελαφριά από την ξύλινη και μπορεί να μπει στο πλυντήριο πιάτων. Επιπλέον, δεν είναι τόσο απορροφητική όσο η ξύλινη και είναι προτιμότερο να κόβετε σε αυτήν κρέας. Ή μήπως όχι; Σύμφωνα με τους επιστήμονες Dean O. Cliver και Nese O. Ak του Ινστιτούτου Έρευνας Τροφίμων του Πανεπιστημίου Wisconsin, οι πλαστικές επιφάνειες κοπής δεν είναι τόσο αθώες όσο νομίζουμε. Ύστερα από διάφορα πειράματα κατέληξαν στο συμπέρασμα ότι όταν οι επιφάνειες κοπής παρέμειναν άπλυτες κατά τη διάρκεια της νύχτας σε θερμοκρασία δωματίου, ο αριθμός των βακτηρίων πολλαπλασιάστηκε στην πλαστική επιφάνεια, ενώ κανένας από τους οργανισμούς δεν μπορούσε να ανακτηθεί από την ξύλινη επιφάνεια το επόμενο πρωί. Επιπλέον, το 99,9% των βακτηρίων σε ξύλινες επιφάνειες κοπής που είχαν μολυνθεί σκόπιμα από οργανισμούς όπως η Salmonella, η Listeria και η Escherichia coli -οι οποίες αποτελούν συνηθισμένες αιτίες δηλητηρίασης των τροφίμων- εξαφανίστηκε μέσα σε τρία λεπτά ξύλινες σανίδες, ενώ στις πλαστικές επιφάνειες τα βακτήρια παρέμειναν. Ωστόσο, επειδή τόσο οι ξύλινες επιφάνειες όσο και οι πλαστικές εάν δεν καθαριστούν σωστά μπορεί να γίνουν εστίες μόλυνσης για την υγεία μας, είναι απαραίτητο να καθαριστούν εξονυχιστικά μετά από κάθε χρήση.\nΕπιφάνειες κοπής για κάθε τρόφιμο!\nΈνα είδος επιφάνειας κοπής που γνωρίζει όλο και μεγαλύτερη αναγνώριση τον τελευταίο καιρό και στις μη επαγγελματικές κουζίνες είναι το πολυαιθυλένιο. Πρόκειται για ένα είδος πλαστικού που δεν φθείρεται εύκολα και δεν συγκρατεί τροφές. Μάλιστα, στα άδυτα των εστιατορίων και των ξενοδοχείων, οι επιφάνειες κοπής χωρίζονται σε έξι χρώματα που καλωσορίζουν μία συγκεκριμένη ομάδα τροφίμων. Το κόκκινο είναι «παντρεμένο» με το ωμό κρέας, το πράσινο για σαλάτες και φρούτα, το κίτρινο για ωμά πουλερικά, το μπλε για ωμά θαλασσινά, το λευκό για ψωμί και το καφέ για μαγειρεμένο κρέας.\nΜαρμάρινη επιφάνεια κοπής: ναι ή όχι;\nΓυάλινες, ανοξείδωτες και μαρμάρινες επιφάνειες\nΑποτελούν εξαιρετική επιλογή όσον αφορά τον καθαρισμό τους, καθώς είναι λείες και καθαρίζονται πανεύκολα, αποτρέποντας την καλλιέργεια μικροοργανισμών και βακτηρίων, ενώ έχουν μεγάλη αντοχή σε υψηλές θερμοκρασίες και μπορούμε να ακουμπάμε τα μαγειρικά μας σκεύη. Μάλιστα, τις μαρμάρινες επιφάνειες τις συναντάμε συχνότερα στις κουζίνες εκείνων που ασχολούνται με τη ζαχαροπλαστική. Το αρνητικό εδώ είναι ότι όλα τα παραπάνω είδη επιφανειών είναι συνήθως βαριά –εξαρτάται βεβαίως από το πάχος και τη διάστασή τους- και δεν ενδείκνυται να τα μεταφέρουμε από τον πάγκο στο ντουλάπι και το αντίστροφο, εκτός και αν τους έχουμε χαρίσει μια περίοπτη και μόνιμη θέση στον πάγκο μας. Επιπλέον, κάποιοι θα τις χαρακτήριζαν άβολες αφού είναι εξαιρετικά σκληρές και δεν απορροφούν τους κραδασμούς του μαχαιριού, ενώ κάποιοι άλλοι επικίνδυνες για τις λεπίδες των μαχαιριών τους που τις βλέπουν να καταστρέφονται.\n• Πλένετε σχολαστικά την επιφάνεια κοπής μόλις την χρησιμοποιήσετε.\n• Πείτε αντίο στην επιφάνεια κοπής σας εάν έχει εμφανή σημάδια φθοράς.\n• Να στεγνώνετε την ξύλινη επιφάνεια κοπής με μία καθαρή πετσέτα κουζίνας.\n• Να ετοιμάζεται πρώτα τα λαχανικά και μετά το ωμό κρέας εάν σκοπεύετε να χρησιμοποιήσετε την ίδια επιφάνεια.\nΕπιφάνεια κοπής Επιφάνειες κοπής Κουζίνα Μαγειρική Τεμαχισμός τροφίμων


Ανακοίνωση της Οργανωτικής Επιτροπής Κύρβεια 2020 - Ανατολή\nΑρχική _Τοπικά νέα Ιεράπετρα Ανακοίνωση της Οργανωτικής Επιτροπής Κύρβεια 2020\n7 Αυγούστου 2020, 18:20\nΜε αίσθημα ευθύνης η Οργανωτική Επιτροπή Κύρβεια 2020 συστάθηκε μετά από προτροπή της προέδρου του Ν.Π.Δ.Δ. ΚΟΙΝΩΠΟΛΙΤΙΑ κας Μαρίας Σακαδάκη και εργάστηκε, στοχεύοντας στην διοργάνωση αξιόλογων πολιτιστικών εκδηλώσεων στον Δήμο Ιεράπετρας.\nΚύριο μέλημα η διασφάλιση και τήρηση των μέτρων προστασίας λόγω πανδημίας κορωνοϊού. Κεντρικό σύνθημά μας άλλωστε ήταν «Στηρίζουμε τον Πολιτισμό – Τηρούμε τα μέτρα». Το μήνυμα αυτό θελήσαμε ως Επιτροπή να περάσει πρώτα στα ίδια τα μέλη μας και στην πορεία στους εθελοντές αλλά και τους θεατές.\nΣτους χώρους εκδηλώσεων η προσέλευση και η αποχώρηση γινόταν με υποχρεωτική χρήση μάσκας. Χρήση της γινόταν και για οποιαδήποτε άλλη μετακίνηση στον χώρο πχ κυλικείο. Επιπλέον κατά την είσοδο στο χώρο δίνονταν ενημερωτικό φυλλάδιο για τα μέτρα. Οι καρέκλες ήταν τοποθετημένες όπως προέβλεπε σχετική απόφαση του Υπουργείου Πολιτισμού.\nΣτη διάθεση του κοινού υπήρχαν δωρεάν μάσκες αλλά και γάντια. Δημιουργήθηκε σελίδα με συνεχείς αναφορές όχι μόνο στην προώθηση των εκδηλώσεων αλλά και τα μέτρα που θα πρέπει να τηρούνται.\nΩς Οργανωτική Επιτροπή ευχαριστούμε όλους όσοι μας τιμήσατε με την παρουσία σας, σεβαστήκατε τα μέτρα και τις υποδείξεις των μελών της Επιτροπής και των εθελοντών. Ευχαριστούμε τον Δήμαρχο κ. Θεοδόση Καλαντζάκη και το Δ.Σ. του Ν.Π.Δ.Δ. ΚΟΙΝΩΠΟΛΙΤΙΑ για τη στήριξη. Ευχαριστούμε την Αστυνομία, την ομάδα ΔΙΑΣ, το Λιμεναρχείο Ιεράπετρας για τη στήριξη. Ένα ξεχωριστό ευχαριστώ στα νέα παιδιά που ήρθαν στις εκδηλώσεις και με ιδιαίτερη προσοχή τήρησαν τα μέτρα. Αλλά και όλους τους εθελοντές που βοήθησαν για την ασφαλή διεξαγωγή των εκδηλώσεων.\nΜετά τα παραπάνω με έκπληξη ενημερωθήκαμε για την ομόφωνη απόφαση της Δημοτικής Επιτροπής Υγείας να προτείνει την ακύρωση των πολιτιστικών εκδηλώσεων των Κυρβείων «εφόσον δεν εφαρμόζονται τα μέτρα προστασίας και εφόσον η επιτροπή διοργάνωσης των εκδηλώσεων δεν μπορεί να επιβάλλει την καθολική εφαρμογή των μέτρων όπως αυτά ορίζονται από την πολιτεία» όπως χαρακτηριστικά αναφέρεται στην απόφαση.\nΤίθενται δε μια σειρά από ερωτήματα.\nΕκτιμούν ότι το Π.Τ. του ΕΕΣ Ιεράπετρας που ανέλαβε σημαντικό ρόλο στην οργάνωση και ενημέρωση δεν «προστάτευσε» την ομαλή διεξαγωγή των εκδηλώσεων;\nΓιατί δεν κλήθηκε εκπρόσωπος της Οργανωτικής Επιτροπής να παραστεί στη συζήτηση ή έστω να γίνει μια τηλεφωνική επικοινωνία ώστε να υπάρξει ενημέρωση;\nΤο καλύτερο βέβαια θα ήταν ο πρόεδρος και μέλη της Επιτροπής Υγείας να είναι παρόντες στις εκδηλώσεις ώστε να διαπιστώσουν από κοντά το έργο της Οργανωτικής Επιτροπής.\nΘέλουμε να διευκρινίσουμε οτι σε οποιαδήποτε περίπτωση διαπιστωνόταν οτι είχαμε κρούσματα κορωνοϊού….πρώτη από όλους η Επιτροπή είχε αποφασίσει την αναβολή ή και ακύρωση των εκδηλώσεων, όπως και έγινε όταν κρίθηκε αναγκαίο, μετά από συνεργασία της προέδρου κας Σακαδάκη με τον Δήμαρχο κ. Καλαντζάκη. Η απόφαση αυτή δεν πάρθηκε λόγω έλλειψης μέτρων αλλά εξαιτίας των αυξημένων κρουσμάτων σε όλη τη χώρα. Γιατί για όλους μας εκείνο που προέχει είναι η υγεία και ασφάλεια των συμπολιτών μας και πάνω σε αυτό εργαστήκαμε.\nΤης Οργανωτικής Επιτροπής Κυρβείων Μαρία Σακαδάκη\nΠροηγούμενο άρθροΠοιητές και τροβαδούροι της Σητείας, ένα αφιέρωμα από το Λύκειο Ελληνίδων Σητείας\nΕπόμενο άρθροΠώς πάνε στο λιμάνι; Χρειάζεται μια ταμπέλα πιο εμφανής\nanatolh.com - 24 Σεπτεμβρίου 2020, 11:55 0


«Ζεστάθηκε» για τα μπαράζ η Ελλαδάρα! - inpaok.com\n«Ζεστάθηκε» για τα μπαράζ η Ελλαδάρα!\n10. Οκτωβρίου 2017 23:50 Γιάννης Σωτηρίου\nΈκανε το καθήκον της και πάει… φορτσάτη στα μπαράζ η Εθνική! Η ομάδα του Μίχαελ Σκίμπε ήταν σοβαρή κυρίως στην επανάληψη, έπαιξε όσο έπρεπε και επικράτησε 4-0 του ανίσχυρου Γιβραλτάρ.\nΟ Μήτρογλου «πυροβόλησε» δις προς την αντίπαλη εστία, με τους Τοροσίδη και Γιαννιώτα να σκοράρουν και αυτοί. Φοβερό ματς από Μάνταλο, Φορτούνη, Μήτρογλου από τα πόδια των οποίων πέραν οι περισσότερες φάσεις!\nΝωθρό ξείνημα για την Ελλάδα στο παιχνίδι. Οι παίκτες του Μίχαελ Σκίμπε δυσκολεύονταν να διασπάσουν την καλοστημένη άμυνα του Γιβραλτάρ, δεν έφτιαχναν καθαρές ευκαιρίες και το πρώτο τέταρτο πέρασε με την Εθνική να απειλεί με μια κεφαλιά του Σταφυλίδη που πέρασε άουτ. Όσο περνούσαν τα λεπτά η γαλανόλευκη άρχιζε να ανεβάζει την απόδοσή της, να κυκλοφορεί γρήγορη την μπάλα και με καλο passing game να δημιουργεί προβλήματα στην αντίπαλη άμυνα.\nΤο σουτ του Φορτούνη στο 21′ πέρασε λίγο άουτ, ενώ ο πορτιέρε του Γιβραλτάρ μπλόκαρε με διπλή προσπάθεια την εκτέλεση φάουλ του Λάζαρου επτά λεπτά μετά. Μάνταλος, Φορτούνης άρχιζαν να μπαίνουν περισσότερο στο ματς, βρισκόντουσαν εξαιρετικά και από τους δύο ξεκίνησε το γκολ της Εθνικής. Μετά από ωραία συνεργασία των δύο, ο Μάνταλος άλλαξε για τον Ζέκα, ο οποίος έκανε καλοζυγισμένη σέντρα, με τον Τοροσίδη να σκοράρει με σεντερφορίσια κεφαλιά για το 1-0. Και αυτό το σκορ παρέμεινε μέχρι το φινάλε του πρώτου μέρους, με την Ελλάδα να έχει ορισμένες υποψίες φάσεων για να πετύχει και ένα δεύτερο τέρμα.\nΕντελώς άλλη η εικόνα της Εθνικής μας στο δεύτερο μέρος. Σοβαρή, με στόχο να πετύχει ένα γρήγορο τέρμα που θα της έλυνε τα πόδια από το άγχος! Οι παίκτες του Σκίμπε απείλησαν με διαδοχικά κόρνερ και κεφαλιές του Παπαδόπουλου και του Παπασταθόπουλου και στο 61′ η γαλανόλευκη κλείδωσε το ματς. Μετά από εξαιρετική συνεργασία, με την μπάλα να περνάει από τα πόδια των Ζέκα, Φορτούνη, Μάνταλου, ο τελευταίος έσπασε για τον Μήτρογλου που έγραψε το 2-0. Δύο λεπτά μετά δε, ο Μητρο-γκόλ ξαναχτύπησε. Έπειτα από νέα ωραία συνεργασία, ο Τοροσίδης έσπασε στον σέντερ φορ της Μαρσέιγ- πλέον- και αυτός σκόραρε εκ νέου.\nΗ Ελλάδα είχε κλειδώσει τη νίκη και τη συμμετοχή στα μπαράζ, ο Σκίμπε έκανε τις αλλαγές του και μία από αυτές, ο Γιάννης Γιαννιώτας, σκόραρε το τέταρτο τέρμα της Εθνικής. Τζιόλης και Σταφυλίδης έπαιξαν το ένα-δύο, ο δεύτερος έκανε το γύρισμα και ο Γιαννιώτας με κεφαλιά διαμόρφωσε το 4-0. Το τελικό σφύριγμα του διαιτητή βρήκε τους περίπου 13 χιλιάδες φίλους της Εθνικής να αποθεώνουν τους παίκτες και το τεχνικό επιτελείο για την δεύτερη θέση και το επίτευγμά τους, ανανεώνοντας το ραντεβού τους για τα μπαράζ!\nΕλλάδα (Μίχαελ Σκίμπε): Καρνέζης, Τοροσίδης (68′ Μανιάτης), Σταφυλίδης, Παπασταθόπουλος (68′ Τζιόλης), Παπαδόπουλος, Ζέκα, Ταχτσίδης, Μάνταλος, Χριστοδουλόπουλος (74′ Γιαννιώτας), Φορτούνης, Μήτρογλου.\nΓιβραλτάρ (Τζεφ Γουντ): Ιμπραΐμ, Γκαρσία, Τσιπολίνα, Μπαρνέτ, Ολιβέρο, Ερνάντες, Γουόκερ, Μπαρντόν, Πονς (72′ Γκίλινγκ), Κόουμπς (88′ Ρουίς), Λόπες (62′ Γιόμε).\nΠοδοσφαιρικό εμπάργκο του Ιράν στην Ελλάδα!\nΜαταιώνεται το φιλικό της Εθνικής\n16/07/18 14:55 Μάνος Τσαλγατίδης


ΝΒΑ: Λαχτάρισαν οι Μπακς, αλλά έκαναν το 10-0 , 24Sports & News\n30 ΝΟΕΜΒΡΙΟΥ 2019 - 08:09\nΑσταμάτητος! Μόνο έτσι μπορεί να χαρακτηριστεί ο Γιάννης Αντετοκούνμπο με τον περσινό MVP του NBA να οδηγεί τους Μπακς σε ακόμη μία νίκη, με 119-110 μέσα στο Κλίβελαντ. Είναι η δέκατη σερί νίκη για τα «Ελάφια» που βασίστηκαν και πάλι στον ηγέτη τους με τον «Greek Freak» να πετυχαίνει για 19η σερί φορά double double δείχνοντας ότι και φέτος θα είναι από τα μεγάλα φαβορί για το βραβείο του πολυτιμότερου στο κορυφαίο πρωτάθλημα του κόσμου. Στο 16-3 πλέον οι Μπακς, στο 5-14 οι Καβαλίερς.\nΟι Μπακς ήταν εντυπωσιακοί στο πρώτο ημίχρονο και φάνηκε πως θα «καθάριζαν» εύκολα το ματς αφού είχαν το προβάδισμα διαρκώς, φτάνοντας μάλιστα και στο +22 (65-43) δευτερόλεπτα πριν το τέλος του ημιχρόνου. Στο δεύτερο μέρος όμως μάλλον χαλάρωσαν θεωρώντας πως το ματς είχε κριθεί και αυτό έβαλε ξανά τους Καβαλίερς στο ματς.\nΗ τρίτη περίοδος βρήκε τους Καβς στο -10 (89-99) με το παιχνίδι να… μυρίζει πλέον ντέρμπι κάτι που έγινε στην τελευταία περίοδο όταν οι γηπεδούχοι έφτασαν μέχρι και στο -3 (106-109) τρία λεπτά πριν το τέλος. Εκεί ανέλαβε δράση ο Γιάννης που με συνεχόμενους πόντους τελείωσε το ματς δίνοντας στην ομάδα του την δέκατη συνεχόμενη νίκη της (για πρώτη φορά μετά τη σεζόν 1985-86).\nΟ Αντετοκούνμπο ήταν φυσικά ο κορυφαίος για τους Μπακς με 33 πόντους (3/4 βολές, 12/18 δίποντα, 2/8 τρίποντα), 12 ριμπάουντ, 2 ασίστ, 2 κλεψίματα, 2 κοψίματα ενώ ο Χιλ είχε 18 πόντους.


Η Χρυσή Αυγή και η δύναμη της δημοκρατίας – pes.gr\nHome / Ειδήσεις / Η Χρυσή Αυγή και η δύναμη της δημοκρατίας\nΗ Χρυσή Αυγή και η δύναμη της δημοκρατίας\nPosted by: ingr in Ειδήσεις, Προτεινόμενα 20 ημέρες ago\t0 27 Views\nΠάμε ακριβώς δέκα χρόνια πίσω, στην προ κορονοϊού εποχή. Αρχές Οκτωβρίου του 2010, έναν μήνα πριν από τις δημοτικές εκλογές. Ο Γιάννης Παπαδόπουλος από «ΤΑ ΝΕΑ» και μερικοί ακόμη δημοσιογράφοι κάνουν ρεπορτάζ στην πλατεία του Αγίου Παντελεήμονα. Ανάμεσα στους κατοίκους που μιλούν για τη μετανάστευση είναι και ο Ηλίας Παναγιώταρος, υποψήφιος δημοτικός σύμβουλος στην Αθήνα με τη Χρυσή Αυγή.\n«Αν βγάλουμε δημοτικό σύμβουλο στην Αθήνα, θα γίνει πογκρόμ» προειδοποιεί, δηλώνοντας ότι μετά τον Αγιο Παντελεήμονα και την πλατεία Αττικής «θα κάνουμε κολέγιο και την πλατεία Βικτωρίας».\nΣτις 7 Νοεμβρίου η ΧΑ λαμβάνει στην Αθήνα 10.222 ψήφους και εκλέγει δημοτικό σύμβουλο τον αρχηγό της. Το πογκρόμ θα ξεκινήσει έξι μήνες αργότερα, θα κρατήσει τρεις ημέρες και ο απολογισμός του θα είναι ένας νεκρός μετανάστης και εκατοντάδες τραυματίες.\nΘα ακολουθήσουν πολλές ακόμη επιθέσεις και προκλήσεις, με αποκορύφωμα βέβαια τη δολοφονία του Παύλου Φύσσα για την οποία αναμένεται αύριο η απόφαση του Δικαστηρίου.\nΓια πολλά χρόνια οι Χρυσαυγίτες ήταν παντοδύναμοι. Μέχρι τη μοιραία εκείνη δολοφονία διατηρούσαν μυστικούς διαύλους με τη Νέα Δημοκρατία μέσω του γενικού γραμματέα της τότε κυβέρνησης Τάκη Μπαλτάκου. Αλλά και στα χρόνια του ΣΥΡΙΖΑ, ο σκοπός αγίαζε συχνά τα μέσα. «Δεν υπάρχουν ευπρόσδεκτες και μη ευπρόσδεκτες ψήφοι» δήλωνε τον Ιούνιο του 2016 ο τότε Πρόεδρος της Βουλής Νίκος Βούτσης, προσθέτοντας ότι «επειδή ο εκλογικός νόμος είναι ένα κορυφαίο ζήτημα και κάθε κόμμα έχει τη δική του άποψη, περιμένουμε να δούμε τι θα πει και η Χρυσή Αυγή».\nΤο βάρος της αντίστασης στη δράση του νεοναζιστικής ιδεολογίας μορφώματος έπεσε έτσι σε συγκεκριμένα άτομα. Στον τότε δήμαρχο Αθηναίων Γιώργο Καμίνη, πρώτα απ’ όλα, που δεν δίστασε τον Ιούλιο του 2013 να απαιτήσει την απαγόρευση του συσσιτίου της Χρυσής Αυγής στην πλατεία Αττικής.\nΗ δήλωσή του «Θα τους ταράξουμε στη νομιμότητα», παραπομπή στην ιστορική φράση του Ηλία Ηλιού, είχε δώσει το στίγμα της μάχης κατά του ρατσισμού και της βαρβαρότητας. Η συνεργασία του Δήμου με το υπουργείο Προστασίας του Πολίτη άρχισε να δίνει αποτελέσματα.\nΟρκισμένος πολέμιος της Χρυσής Αυγής, ο Νίκος Δένδιας πρωταγωνίστησε μετά τη δολοφονία του Φύσσα στη σύνταξη ενός ενιαίου φακέλου με τα εγκλήματα της οργάνωσης, συγκρούστηκε επανειλημμένα μαζί της στη Βουλή και αρνήθηκε το 2019 να τοποθετηθεί επί προτάσεως αντισυνταγματικότητας που κατέθεσε «ένα κόμμα με τον αγκυλωτό σταυρό».\nΑλλά το πρόσωπο που στέκεται πάνω απ’ όλους τα τελευταία χρόνια είναι, χωρίς αμφιβολία, η Μάγδα Φύσσα. Εκείνη είναι που υπέμεινε όρθια, με αξιοθαύμαστη αντοχή και αξιοπρέπεια, τη δοκιμασία αυτής της μακράς δίκης. Εκείνη είναι που δίδαξε σε φίλους και εχθρούς τη δύναμη της δημοκρατίας. Σ’ εκείνη στρέφονται αυτές τις ώρες οι σκέψεις μας και τα αισθήματά μας. Μαζί της αγωνιούμε.\nTags Άγιος Αυγή ΠΑΝΤΕΛΕΗΜΟΝΑΣχρυσή\t2020-10-07\nTagged with: Tags Άγιος Αυγή ΠΑΝΤΕΛΕΗΜΟΝΑΣχρυσή\nPrevious: Χρυσή Αυγή, η σκηνή του εγκλήματος\nNext: Κοροναϊός : Στο «κόκκινο» η Αττική – Σχέδιο για την αντιμετώπιση της πανδημίας το χειμώνα


Μέχρι τέλη Σεπτεμβρίου στην Επιτροπή Αναθεώρησης της Βουλής η συζήτηση επί των αναθεωρητέων άρθρων - TheNewspaper.gr\n-114 min. ago-Συνάντηση του Οικουμενικού Πατριάρχη με τον υπουργό Δικαιοσύνης Αμπντουλχαμίτ Γκιουλ\n-112 min. ago-Δέκα συλλήψεις στη Μεσσηνία σε αστυνομική επιχείρηση\n-96 min. ago-Σεισμός 5,5 Ρίχτερ στον Ειρηνικό\n-76 min. ago-Τα Ηνωμένα Αραβικά Εμιράτα καταδικάζουν τη δολοφονία του Ιρανού επιστήμονα\n-56 min. ago-Βραζιλία: Πάνω από 24.000 κρούσματα και, 272 θάνατοι\n-54 min. ago-«Καταιγισμός» ελέγχων από την ΕΛ.ΑΣ για τήρηση των υγειονομικών μέτρων - 1.749 παραβάσεις και 3 συλλήψεις\n-37 min. ago-Το ISIS ανέλαβε την ευθύνη για επίθεση με ρουκέτες εναντίον διυλιστηρίου πετρελαίου\n1 min. ago-To Oruc Reis δεν ανανέωσε τη Navtex – Βάζει πλώρη για Τουρκία;\n3 min. ago-Λιγότερες οι εισαγωγές ασθενών με κορωνοϊό κατά την εφημερία του «Ιπποκρατείου»\n21 min. ago-Τροχαίο στην οδό Δημοκρατίας της Πάτρας με τραυματίες\nΜέχρι τέλη Σεπτεμβρίου στην Επιτροπή Αναθεώρησης της Βουλής η συζήτηση επί των αναθεωρητέων άρθρων\nΠρώτη καταχώρηση: Πέμπτη, 5 Σεπτεμβρίου 2019, 15:18\nΕνημερώνοντας τους κοινοβουλευτικούς συντάκτες ο πρόεδρος του Σώματος της Ολομέλειας Κώστας Τασούλας διευκρίνισε ότι η παρούσα Αναθεωρητική Βουλή θα κληθεί να ψηφίσει επί συνολικά 49 διατάξεων για τις οποίες είχε κρίνει ότι είναι υπό αναθεώρηση η προηγούμενη Αναθεωρητική Βουλή. Από αυτές, οι 33 είχαν ψηφιστεί από 151 βουλευτές και άρα θα πρέπει τώρα να υπερψηφιστούν από 180 βουλευτές, ενώ οι υπόλοιπες 16 χρειάζονται τη στήριξη 151 θετικών ψήφων καθώς είχαν λάβει πάνω από 180 στη προηγούμενη Αναθεωρητική Βουλή.\nΤελευταία ενημέρωση: Πέμπτη, 5 Σεπτεμβρίου 2019, 15:18\nΞεκίνησε η υδροδότηση του πολεοδομικού συγκροτήματος Θεσσαλονίκης- Σταδιακή ομαλοποίηση εντός της ημέρας\nΕνίσχυση της ρευστότητας των επιχειρήσεων με δάνεια, μέσω του προγράμματος εγγυοδοσίας\nΟ Δημήτρης Μαρέδης για το λουκέτο στον ΔΟΛ\nΈκλεψαν εικόνα τεράστιας αξίας από το Άγιον Όρος\nΟ άβουλος Κ. Μητσοτάκης συναγωνίζεται τους Σαμαρά και Γεωργιάδη σε διχαστικό λόγο


Hobby - Creativ Company - Online shop med hobbyartikler - Tinn online dating\nΟι γονείς του και οι παππούδες του, κάτοχοι αυτού του μυστικού μακροβιότητος, έφτασαν όλοι σε πατριαρχική ηλικία. Το παλαιό χειρόγραφο εξηγεί, σε 46 σημεία, πώς το Schweden Bitter βοηθά σε κάθε περίπτωση.\nΤο παλαιό χειρόγραφο, μεταξύ άλλων, αναφέρει Δυναμώνει tinn online dating ανοσοποιητικό σύστημα του οργανισμού.\nΈτσι τονώνει και ρυθμίζει το κυκλοφορικό σύστημα. Αυξάνει τη ροή του αίματος και βοηθά στη διατήρηση υγιούς πιέσεως, γιατί καθαρίζει το αίμα και τα τοιχώματα των αιμοφόρων αγγείων. Βοηθά στην πρόληψη και αποκατάσταση παραλύσεων, εγκεφαλικών και καρδιακών προσβολών.\nHobby - Creativ Company - Online shop med hobbyartikler\nMeråker Singel Norsk Kvinne Søker Mann Lindesnes\nAage Aune Molde - no har treff


«2001: Η Οδύσσεια του Διαστήματος»: 46 χρόνια μετά, ένα νέο υπέροχο trailer | FLIX\nΜε αφορμή την ψηφιακή του επανέκδοση για το αφιέρωμα του BFI στην επιστημονική φαντασία (ΒFI's «Sci-Fi: Days of Fears and Wonder»), το αριστούργημα του Στάνλεϊ Κιούμπρικ αποκτά ολοκαίνουργιο trailer. Και είναι υπέροχο!\nΣαρανταέξι χρόνια πριν, στις 2 Απριλίου του 1968, το «2001: Η Οδύσσεια του Διαστήματος» έβγαινε στις αμερικάνικες αίθουσες για να γράψει κινηματογραφική ιστορία.\nΣήμερα, με αφορμή την ψηφιακή της επανέκδοση για το αφιέρωμα του BFI στην επιστημονική φαντασία (ΒFI's «Sci-Fi: Days of Fears and Wonder»), το αριστούργημα του Στάνλεϊ Κιούμπρικ αποκτά ολοκαίνουργιο trailer. Και είναι υπέροχο!\nΤο BFI και η Warner Bros. ανέθεσαν το trailer στο στούντιο Ignition Creative London και το αποτέλεσμα ενθουσιάσε και τους πιο καχύποπτους. Πριν από λίγες ώρες, ο Γιαν Χάρλαν, ο παραγωγός του Στάνλεϊ Κιούμπρικ, δήλωσε πώς «αυτό είναι το καλύτερο trailer που έχει κυκλοφορήσει για την ταινία...»\nΔιαβάστε ακόμη: «2001: Η Οδύσσεια του Διαστήματος»: Πίσω από τις κάμερες!\nΗ αλήθεια είναι ότι αυτό είναι και το πρώτο trailer που κυκλοφορεί μέσα σε ένα κενό διάστημα 40 χρόνων. Κανείς δεν είχε ξαναγγίξει το υλικό με μια πιο φρέσκια ματιά. Εδώ, οι παραγωγοί της Ignition Creative χρησιμοποιούν τον Hal ως πρωταγωνιστή, παίζουν πολύ με την ηχητική μπάντα (ακόμα περισσότερο από ό,τι με την εικόνα) και δημιουργούν ένα ατμοσφαιρικό, μυστηριώδες, ανατριχιαστικό αποτέλεσμα.\nΟι τυχεροί θα δουν την αποκατεστημένη κόπια στις 28 Νοεμβρίου στην κεντρική αίθουσα του BFI Southbank στο Λονδίνο. Μετά θα ακολουθήσει πάνελ που οι πρωταγωνιστές Κιρ Ντούλια και Γκάρι Λόκγουντ θα συνομιλήσουν με το τυχερό κοινό. Μερικές ακόμα ταινίες που συμπεριλαμβάνονται στο sci-fi αφιερωμα του BFI είναι οι «Barbarella», «Brazil», «Το Κουρδιστό Πορτοκάλι» και «1984».\nΠροηγούμενο The real Magic Mike: δείτε βίντεο από τις strip-tease μέρες του Τσάνινγκ Τέιτουμ Επόμενο Υπέροχοι Simpsons σε πανέξυπνο φόρο τιμής στον Στάνλεϊ Κιούμπρικ


23/03/2016 21/03/2016 Εθνική Εφημερίδα ΕΜΠΡΟΣ\nΠριν από περίπου 1.400 χρόνια, δημιουργήθηκε ένα σχίσμα μεταξύ των πιστών του Μωάμεθ, το οποίο παραμένει αγεφύρωτο έως σήμερα. Έκτοτε, δημιουργήθηκαν δύο μεγάλες (και αρκετές μικρότερες) «ομάδες» στους κόλπους του μουσουλμανικού κόσμου, τα μέλη των οποίων αλληλομισούνται θανάσιμα. Όλα ξεκίνησαν το 632. Τότε, πέθανε ο Μωάμεθ, ο οποίος διέδιδε ότι ήταν επικεφαλής- ορισμένος από τον Άλλαχ- όλου του αραβικού κόσμου. Ως εκ τούτου, προέκυψε κρίση ηγεσίας για τους μουσουλμάνους. Αυτή επεκτάθηκε σε όλες τις περιοχές των οποίων οι κάτοικοι είχαν ασπαστεί το Ισλάμ. Η λύση εδόθη με τον διορισμό ενός κοσμικού και θρησκευτικού ηγέτη που ονομάστηκε «χαλίφης».\nTο Ισλάμ ως επεκτατική ιδεολογία, ξεκίνησε από τον Μωάμεθ που εξετέλεσε διάφορες ασήμαντες αποστολές εκτός της ερήμου της αραβικής χερσονήσου. Οι πραγματικές εξορμήσεις και κατακτήσεις, πραγματοποιήθηκαν μετά τον θάνατο του Μωάμεθ, από τους αρχηγούς των διαφόρων μουσουλμανικών κοινοτήτων. Ο Μωάμεθ σεβόταν μεν τους πιστούς των «ιερών βιβλίων», δηλαδή τους Εβραίους και τους Χριστιανούς, αποδεχόταν δε την εξάπλωση του ισλαμισμού με βίαια μέσα, καθώς και τις διώξεις των «αλλοπίστων».\nΟ θάνατος του Μωάμεθ δίχασε τους ακολούθους του. Οι περισσότεροι εξ αυτών επιθυμούσαν να τον διαδεχθεί ο πεθερός και ένας από τους πιο πιστούς οπαδούς του, ο Αμπού Μπακρ. Αυτοί βασίζονταν στην ρήση του ιδίου του Μωάμεθ ότι «η αγάπη και η ευγνωμοσύνη προς το πρόσωπο του Αμπού Μπακρ είναι καθήκον όλων των Μουσουλμάνων». Έγιναν γνωστοί ως Αχλ αλ-Σούνα ουα αλ-Τζαμά’αχ (άνθρωποι της παράδοσης και της ενότητας), δηλαδή Σουνίτες. Άλλοι πίστευαν ότι χαλίφης έπρεπε να είναι εξ αίματος συγγενής του Μωάμεθ και πρότειναν τον ξάδερφο και σύζυγο της θυγατέρας του, τον Αλή Ιμπν Αμπί. Αυτοί ήταν οι ακόλουθοι του Αλή, δηλαδή «Σιάτ Αλή» στα αραβικά, εν συντομία Σιΐτες. Οι τελευταίοι αντιμετωπίζουν με μεγαλύτερο ενδιαφέρον την μετά θάνατον ζωή και αποδίδουν σημασία στο μαρτύριο ως ύψιστη έκφραση της πίστεως. Τελικώς, επεβλήθη εν είδη πραξικοπήματος ο Αμπού Μπακρ, ο οποίος σύντομα πέθανε λόγω γήρατος. Ακολούθησε μία περίοδος αστάθειας, κατά την οποία δολοφονήθηκαν τόσο ο Αλή, όσο και ο γιος του, Χουσεΐν ιμπν Αλή. Και οι δύο είναι μεγαλομάρτυρες για τους Σιΐτες. Μάλιστα, μία φορά τον χρόνο, οι Σιΐτες αυτομαστιγώνονται εις ανάμνησιν των μαρτυρίων του Χουσεΐν.\nΟι Σουνίτες ασπάζονται την πρακτική («σούνα») μόνο του Μωάμεθ, του οποίου οι λόγοι («χαντίθ») συνιστούν γι’ αυτούς άγια λόγια. Είναι η μεγαλύτερη αριθμητικά ομάδα μουσουλμάνων και οι ίδιοι διαιρούνται σε σέχτες. Η πιο σημαντική σέχτα είναι αυτή των Ουαχαμπί, με επίκεντρο την αραβική χερσόνησο, και επικεφαλής την δυναστεία των Ιμπν Σαούντ, η οποία κυβερνά σήμερα την Σαουδική Αραβία. Οι Ουαχαμπιστές πήραν το όνομά τους από έναν δικαστή της περιοχής Νατζντ, ονόματι Αμπτ αλ Ουαχάμπ (1703-1791). Κατά την περίοδο της οθωμανικής επεκτάσεως, αυτός ίδρυσε μια σέχτα που βασιζόταν σε έναν αυστηρό αντι-μυστικιστικό πουριτανισμό. Στο όνομα της αγνότητος, ο Αμπτ αλ Ουαχάμπ κατήγγειλε όλες τις ακόλουθες εκδοχές της πίστεως και της τελετουργίας ως δεισιδαιμονικές καινοτομίες, ξένες προς το Ισλάμ. Ο ασπασμός του Ουαχαμπιτικού δόγματος από τον Εμίρη του Νάτζντ Μοχάμεντ Ιμπν Σαούντ έδωσε στην σέχτα μία αναπάντεχη στρατιωτική και πολιτική ισχύ, με αποτέλεσμα αυτή να εξαπλωθεί με ραγδαίους ρυθμούς. Οι οπαδοί της κατέκτησαν το μεγαλύτερο τμήμα της κεντρικής Αραβίας, αποσπώντας τις ιερές πόλεις της Μέκκας και της Μεδίνας από τους Σαρίφ που τις κυβερνούσαν στο όνομα των Οθωμανών. Οι Αλαουΐτες («οι ακόλουθοι του Αλή») είναι μέλη της σιϊτικής μουσουλμανικής σέχτας, όπως είναι ως έναν βαθμό και οι Δρούζοι (που κατάγονται από την Αίγυπτο), αλλά και οι Ισμαηλίτες. Αξίζει να σημειωθεί ότι η θρησκεία των Δρούζων αποτελεί μάλλον ένα κράμα ισλαμισμού, ιουδαϊσμού, χριστιανισμού και αρχαίας ελληνικής φυσιολατρείας. Οι Σιΐτες ισχυρίζονται ότι ο Αλή έχει και μια θεϊκή ιδιότητα, κάνοντάς τους να φαίνονται «άπιστοι» στους σουνίτες μουσουλμάνους.\nΟι διαφορές δεν είναι μόνον θρησκευτικής, αλλά και πολιτικής φύσεως. Ο ανταγωνισμός στον αραβικό κόσμο είναι πρωτίστως μία διαπάλη μεταξύ της σουνιτικής Σαουδικής Αραβίας και του σιϊτικού Ιράν, ενώ σημαντικοί παίκτες είναι η Αίγυπτος, η Τουρκία (αμφότερες σουνιτικές), καθώς και πολλά από τα κράτη του Περσικού Κόλπου, όπως το Κατάρ, το Μπαχρέιν και τα Ηνωμένα Αραβικά Εμιράτα. Η δυναστεία των Σαούντ νιώθει ιδιαιτέρως ανασφαλής μετά από την εξομάλυνση των σχέσεων της Ουάσινγκτον με την Τεχεράνη, καθώς γνωρίζει τόσο την στρατιωτική της ανεπάρκεια (η οποία αποδεικνύεται περίτρανα από την αδυναμία της να καταστείλει το ανταρτικό κίνημα στην γειτονική της Υεμένη) όσο και από την απόλυτη εξάρτηση της οικονομίας της από τις πωλήσεις στον ενεργειακό τομέα. Το Ριάντ συναίνεσε στην αμερικανική πολιτική καταβαράθρωσης της τιμής του πετρελαίου προκειμένου να πληγεί η ρωσσική οικονομία και να σταματήσει η ραγδαία ανάκαμψη της Μόσχας στην γεωπολιτική σκακιέρα. Αυτό, όμως, οδήγησε σε μία πρωτοφανή οικονομική κρίση στο εσωτερικό της Σαουδικής Αραβίας. Ελάχιστοι γνωρίζουν ότι η χώρα αυτή διαθέτει έναν από τους νεαρότερους πληθυσμούς στην Μέση Ανατολή, ένα μεγάλο τμήμα του οποίου είναι άνεργοι. Μάλιστα, έχει υπολογισθεί πως περίπου το 25% του πληθυσμού ζει σε συνθήκες φτώχειας. Η κυβέρνηση του Ριάντ διέθεσε 130.000.000.000 δολλάρια στην οικονομία, αυξάνοντας μισθούς και δημιουργώντας νέες θέσεις εργασίας, θέλοντας να αποτρέψει μία εξέγερση υπό το όραμα της «αραβικής άνοιξης».\nΕπιπλέον, το Ριάντ προσεπάθησε να αναβαθμίσει τον ρόλο του, βοηθώντας του τζιχαντιστές στην Συρία και συνάπτοντας συμμαχία με την Τουρκία, με την οποία ανταγωνίζεται κατά βάθος για την πρωτοκαθεδρία μεταξύ των σουνιτών. Επίσης, είναι γνωστό στους «παροικούντες την Ιερουσαλήμ» ότι οι Σαουδάραβες συνεργάζονται στενά και με τους Ισραηλινούς προς αντιμετώπιση των κοινών εχθρών: του αλαουΐτη Σύρου Προέδρου Χαφέζ αλ Άσσαντ και της σιϊτικής οργανώσεως Χεζμπολά που εδρεύει στον Λίβανο. Αξίζει να σημειωθεί ότι οι συμμαχίες στην περιοχή είναι προσωρινές και συχνά οι πρώην φίλοι μεταβάλλονται σε άσπονδους εχθρούς. Χαρακτηριστικό παράδειγμα υπήρξε ο πολυετής πόλεμος μεταξύ δύο κατά πλειοψηφία σιϊτικών κρατών, του Ιράν και του Ιράκ κατά την δεκαετία του 1980. Τότε, σύσσωμος ο σουνιτικός κόσμος στήριξε τον ηγέτη του Ιράκ Σαντάμ Χουσεΐν έναντι των επίφοβων μουλάδων της Τεχεράνης. Λίγα μόλις έτη μετά την λήξη του προαναφερθέντος πολέμου, οι πάλαι ποτέ σύμμαχοι μετετράπησαν σε θανάσιμους εχθρούς του Ιράκ στο πλαίσιο του α΄ Πολέμου του Κόλπου! (συνεχίζεται)\nPrevious Η Κομισόν πάει «Gay Pride»\nNext Ποιός φιλάνθρωπος θα ενδιαφερθεί για τους Έλληνες;


All Senses Gastronomy: Η γοητεία της Κουζίνας των Αισθήσεων από το πρώτο εστιατόριο στην Ελλάδα\nAll Senses εστιατόριο Γλυφάδα Αναστάσης Σοτοβίκης Κωνσταντίνα Μπάτζιου Ronny Emborg Trine Frausing\nΕικόνα, ήχος, υψηλή γαστρονομία και οι αισθήσεις στο κρεσέντό τους, σε ένα 12 θέσιο εστιατόριο από τον Δανό chef Rony Emborg και το Σπίτι Neat Eat στην Γλυφάδα.\nΑν με ρωτούσε κάποιος τι πιστεύω ότι σημαίνει "Κουζίνα των Αισθήσεων" θα του απαντούσα σχεδόν μονολεκτικά "αυτή που μου τις διεγείρει".\nΜετά, δεν θέλω και πολύ, θα αναλογιζόμουνα ίσως κάποια από εκείνα τα εστιατόρια που έχουν καταφέρει κάτι τέτοιο με ένα ή και περισσότερα πιάτα τους και θα τα τοποθετούσα σε αυτή την κατηγορία ή οποία μπορεί να ακούγεται γενικόλογη αλλά στην περίπτωση του All Senses Gastronomy, δεν είναι.\nΤο ολοκαίνουργιο και πρωτοποριακό εστιατόριο του Αναστάσιου Σοτοβίκη και της Κωνσταντίνας Μπάτζιου, συστεγάζεται με το ντιζαΐνάτο και προσεγμένο Spiti Neat Eat στην Γλυφάδα. Έχει δώδεκα θέσεις, έναν Δανό σεφ ο οποίος επιμελήθηκε το μενού με πολύ σοβαρές περγαμηνές και δυο αστέρια Michelin, τον Ronny Emborg, μια καλοκουρδισμένη ομάδα που το εκτελεί και συντονίζει το απαιτητικό concept μα πάνω απ´ όλα μια καινοτόμο κεντρική ιδέα. Και μια ντιαινεϊκή ιστορία για να αφηγηθεί. Για να πω την αλήθεια μου πριν το επισκεφτώ είχα μεγάλες επιφυλάξεις, κυρίως για το φαγητό. Αποδείχθηκε ότι είχα άδικο. Ας βάλουμε όμως τα πράγματα σε μια σειρά.\nTo concept: The Sensory Kitchen\nΣε απλή μετάφραση σημαίνει η Κουζίνα των Αισθήσεων. Εκείνη δηλαδή που φροντίζει να τις ενεργοποιήσει χωρίς να αρκείται αποκλειστικά και μόνο στο φαγητό. Είναι μια ιδέα που λάνσαρε ο Ronny Emborg, η οποία συνδυάζει μια σειρά από πιάτα με ένα εντυπωσιακό οπτικοακουστικό υλικό και έρχεται στην Ελλάδα για πρώτη φορά. Το δύσκολο κομμάτι της σκηνοθεσίας ανέλαβε, μαζί με τον Αναστάση Σοτοβίκη και την Κωνσταντίνα Μπάτζιου, η ομάδα Indigo View με σκηνοθέτη τον βραβευμένο για το "Νησί" Θοδωρή Παπαδουλάκη.\nΤο αποτέλεσμα κατά τη γνώμη μου είναι μαγικό, έχει αισθητική, παλμό και κορυφώσεις. Σε τέτοιο βαθμό μάλιστα, που κάποιες φορέςδυσκολεύτηκα να συγκεντρωθώ αμέσως στο πιάτο.\nΜε ξάφνιασε και με συγκίνησε για παράδειγμα, τόσο πολύ το βλέμμα της γιαγιάς που καρφωνόταν πάνω μου και έτσι μέχρι να καταλάβω αν μου αρέσει ή όχι η τάρτα από αυγοτάραχο Μεσολογγίου με την ξινή κρέμα και το αμύγδαλο, περάσαμε στο επόμενο στάδιο. Αισθάνεσαι ότι παίζεις πρωταγωνιστικό ρόλο σε μια ταινία, με τη διαφορά ότι δεν γνωρίζεις το σενάριο. Μυρίζεις τους αχινούς με τα καρότα και τίποτα δεν σε υποψιάζει ότι από την γαλήνη του βυθού, μια αλλοπαρμένη φωτιά θα σε μεταφέρει σε ένα άλλο σκηνικό και ένα υπέροχο καμένο ψωμί με καπνιστό τυρί και αυγά σολωμού θα προσγειωθεί μπροστά σου. Εδώ όμως θα μου επιτρέψετε να βάλω μια τελεία. Αφενός γιατί δεν σκοπεύω να σας αποκαλύψω τα πάντα και αφετέρου γιατί η αίσθηση που αποκομίζει κανείς από αυτά είναι τόσο προσωπική μιας και σχετίζεται με τον ψυχισμό και την διαφορετικότητα του καθενός.\nΤο interior του εστιατορίου είναι στην ουσία ένα μεγάλο high tech μοναστηριακό τραπέζι δώδεκα θέσεων και μια open kitchen στο διπλανό του δωμάτιο στην οποία γίνεται όλη η προετοιμασία των μενού τα οποία είναι δυο: Το Odyssey και το Journey. Το πρώτο έχει 24 στάδια, διαρκεί δυο ώρες με ένα μικρό διάλλειμα στην μέση και κοστίζει 150 ευρώ. Το δεύτερο είναι πιο σύντομο με δώδεκα στάδια και διάρκεια μιας ώρας στα 95 ευρώ με χυμούς, κρασιά και καφέ. Οι τιμές με μια πρώτη ματιά μπορεί να φαίνονται τσουχτερές, πιστέψτε με όμως, δεν είναι. Στο Sublimotion, στο αντίστοιχο εστιατόριο του Paco Rancero στην Ibiza, το μενού κοστίζει 1500 ευρώ, κάτι περισσότερο δηλαδή από την τιμή του Ultraviolet στην Σανγκάη, ένα ακόμη εστιατόριο ιδιαίτερης γαστρονομικής εμπειρίας που φέτος έκανε την εμφάνισή του απευθείας στην 24η θέση της λίστας με τα 50 καλύτερα εστιατόρια του κόσμου!\nΤο φαγητό: Οι μικρές ατέλειες, οι μεγάλες επιδόσεις και το κερδισμένο στοίχημα\nΠροσωπικά μιλώντας, το δικό μου τελικό ζητούμενο σε ένα εστιατόριο είναι πάντα το φαγητό. Στο All Senses Gastronomy, o Ronny Emborg, δεν επιμελήθηκε απλώς ένα μενού. Το οραματίστηκε, το σχεδίασε μελετώντας την ελληνική γαστρονομία, είναι υψηλού επιπέδου, εμπνευσμένο και κατά τη γνώμη μου η αξιόλογη συνεργάτιδά του, Trine Frausing, chef de cuisine του εστιατορίου, το εκτελεί με μεγάλη επιτυχία. Αν το απομονώσουμε από το οπτικοακουστικό τερραίν, έχω την αίσθηση ότι απευθύνεται κυρίως σε δυνατούς και έμπειρους λύτες, χωρίς αυτό να είναι ασφαλώς μειονέκτημα. Ο Emborg άλλωστε, παρά το νεαρό της ηλικίας του, είναι ένας σεφ με σπουδαίο βιογραφικό. Το 2007 τιμήθηκε ως "Σεφ της Χρονιάς" στην Δανία, ήταν sous chef στο κορυφαίο Geranium στην Κοπενγχάγη και έχει θητεύσει στις κουζίνες των θρυλικών Mugaritz και El Bulli. Πριν τρεις μήνες ανέλαβε το δυάστερο Atera στην Νέα Υόρκη όπου σερβίρει κάποια πιάτα που θα συναντήσετε στο All Senses. Όπως το τριαντάφυλλο που κρύβει στα πέταλά του παντζάρια και ταρτάρ από χτένια. Ένα πολύ φίνο amuse bouchée. Ξεχώρισα αρκετά για την άψογη τεχνική τους, την απίθανη εμφάνιση και την ομολογουμένως πολύ καλή τους γεύση. Το καλαμάρι με την γογγυλοκράμβη και την σάλτσα των μυδιών ήταν ένα από αυτά. Το ωμό σκουμπρί με τις πράσινες ντομάτες, ένα δεύτερο προσεγμένο πιάτο. Και ο κρόκος αυγού από στρείδια, λάδι μαϊντανού και κουνουπίδι, ένα διαμαντάκι αν και πιστεύω πως θα κλωτσήσει σε αρκετούς ουρανίσκους. Υπάρχουν ασφαλώς και πιάτα που θέλουν δουλειά ακόμη σε λεπτομέρειες αν και για ένα εστιατόριο που μετράει ένα μήνα και κάτι, οι επιδόσεις γράφουν νούμερα.\nΣτο ταρτάρ αρνιού με το χρένο το ιπποφαές και τα βότανα, έχω μια ένσταση μιας και η μηχανή του κιμά από την οποία βγαίνει live ταλαιπωρεί την υφή και υποβαθμίζει στο την γεύση. Από την άλλη το χριστόψαρο με τον ζωμό του κρεμμυδιού ήταν εκπληκτικό και ας τους έφυγε λίγο στο ψήσιμο, κάτι το οποίο δεν περνάει απαρατήρητο σε αυτό το επίπεδο. Το σπουδαιότερο πιάτο που δοκίμασα ήταν η σελινόριζα με μια κρέμα από φυστίκι Αιγίνης και μήλο. Αριστούργημα. Τα επιδόρπια είναι το ένα καλύτερο από το άλλο. Η παιχνιδιάρικη "Μαστίχα που είναι Κρέμα" είχε πλάκα και πολύ νοστιμιά, ενώ η "Πέτρα με παγωτό Αχλάδι και επικάλυψη σοκολάτας" ένα από τα ωραιότερα γλυκά που έχω δοκιμάσει στην ζωή μου.\nΌσο για τους χυμούς, με τους οποίους συνοδέψαμε τα πιάτα, θα ήθελα να γράψω μια ξεχωριστή ωδή. Θα επέστρεφα και μόνο για πάρτη εκείνου του απίθανου από τα ψημένα άχυρα ή για τον χυμό του παντζαριού με το φραγκοστάφυλο. Το δε σέρβις, με έκανε προς στιγμή να πιστέψω ότι βρίσκομαι σε εστιατόριο του εξωτερικού.\nΈφυγα από το All Senses, ευτυχής και γοητευμένος. Είμαι περίεργος να δω την εξέλιξη του μετά από καιρό, όταν θα έχει πατήσει δηλαδή τόσο γερά στα πόδια του ώστε να κάνει σάλο, δρέποντας ταυτόχρονα και τους καρπούς της ώριμης επιτυχίας του.\nΛαζαράκη 12, Γλυφάδα, τηλ. 2108980080


«ΔΟΝ ΚΙΧώΤΗΣ»- ΜΙΚΡΟ ΧΟΡΝ Παιδική Σκηνή - Full-Time.gr\n«ΔΟΝ ΚΙΧώΤΗΣ»- ΜΙΚΡΟ ΧΟΡΝ Παιδική Σκηνή\nαπό την Κυριακή 7 Νοεμβρίου\nστις 11:30 και στις 15:00\nΗ εντυπωσιακή παράσταση δίνει στους μικρούς θεατές την ευκαιρία να «συναντηθούν» με στοιχεία του Ισπανικού Πολιτισμού.\nΤα σκηνικά έχουν αναφορές σε πίνακες ζωγράφων και δημιουργούν μια υποβλητική ατμόσφαιρα. Η εξαιρετική μουσική, πηγάζει εξ όλοκλήρου από τη μεγάλη παράδοση των Ισπανών συνθετών. Τα τραγούδια βασίζονται σε παραδοσιακά ισπανικά τραγούδια, ειδικά διασκευασμένα για τα παιδιά.\nΚείμενο – Σκηνοθεσία Δημήτρης Αδάμης\nΣκηνικά Παναγιώτης Κουλουράς\nΕπιμέλεια κοστουμιών Δόμνα Ζαφειροπούλου –\nΚίνηση Γιώργος Σιώρας Δεληγιάννης\nΜουσική Διδασκαλία Ιωάννα Εμμανουήλ\nΜουσική Επιμέλεια Δημήτρης Αδάμης\nBoηθός σκηνοθέτη Πετρούλα Μαντζουκίδου\nΠαίζουν (με σειρά εμφάνισης ) :\nΠαραστάσεις : Κυριακή στις 11:30 & 15:00\nΚαθημερινά οργανωμένες παραστάσεις για σχολεία.\nΠληροφορίες: 211- 1026277 – Θέατρο : Μικρό Χόρν, Αμερικής 10 Aθήνα\nPrevPreviousΜουσική παράσταση Τα λόγια της αγάπης με τη Βάλια Τσιργιώτη\nNextECSTASY Art exhibition/ MegArt GalleryNext


Η συνήθεια έγινε τελικά λατρεία;\nΑπό μικρή ηλικία όλα όσα κάνουμε απαιτούν χρόνο και προσήλωση. Παρατηρούμε πράγματα και καταστάσεις και σιγά σιγά με την πάροδο του χρόνου ρυθμιζόμαστε έτσι ώστε να ανταποκρινόμαστε πιο γρήγορα και πιο εύκολα στα εξωτερικά ερεθίσματα. Κάθε φορά που κάτι εδραιώνεται στην προσωπικότητά μας έρχεται κάτι νέο για να μάθουμε να το διαχειριζόμαστε. Όλο αυτό απαιτεί πολλή ενέργεια, έτσι ο εγκέφαλος δημιουργεί μονοπάτια ώστε όλα αυτά που μαθαίνουμε να γίνονται χωρίς τη δική μας συνειδητή παρουσία. Με αυτόν τον τρόπο δημιουργείται χώρος και ενέργεια για νέα γνώση και για νέα μονοπάτια. Αυτά τα μονοπάτια ονομάζονται συνήθειες.\nΟι συνήθειες είναι η καθημερινή μας παρέα στην ενήλικη ζωή και χρειάζεται να αντιληφθούμε ότι αυτοί που είμαστε δεν είναι άλλο από τις αυτόματες αντιδράσεις που έχουν εγκατασταθεί στη ζωή μας. Αυτό που είμαστε εμφανισιακά, οικονομικά, πνευματικά εξαρτάται από τα μονοπάτια που σχεδιάσαμε κατά τη διάρκεια της ζωής μας. Αυτό δεν είναι κακό αν η κάθε πράξη μας είναι μια κίνηση προς τον άνθρωπο που θέλουμε να γίνουμε, προς την καλύτερη εκδοχή του εαυτού μας. Εμείς χρειάζεται να είμαστε οι αρχιτέκτονες των συνηθειών μας και όχι τα θύματα.\nΚάποιος που είναι θύμα της συνήθειας είναι κάποιος που θέλει αυτό που δεν έχει. Κάποιος ο οποίος προσπαθεί να χάσει βάρος είναι θύμα μιας μη ισορροπημένης διατροφής. Κάποιος που έχει κάποιο οικονομικό θέμα είναι θύμα μιας μη σωστής οικονομικής διαχείρισης. Πολλά από τα εμπόδια τα οποία εμφανίζονται στον δρόμο μας συνδυάζονται με κάποια συνήθειά μας. Φυσικά, υπάρχουν και πολλοί άλλοι παράγοντες όμως ένα κομμάτι από όλα τα προβλήματα εντοπίζεται στις συνήθειες.\nΤι χρειάζεται να κάνουμε για να γίνουμε οι αρχιτέκτονες των συνηθειών μας:\nΤο πιο βασικό σημείο είναι το να αποδεχτούμε ότι κάποιες από τις συνήθειές μας χρειάζονται να επαναπροσδιοριστούν. Η καλύτερη αρχή είναι η αποδοχή ότι κάτι μας κρατάει στάσιμους.\nΑνάλογα με το εμπόδιο που προκύπτει, αυτό που χρειάζεται να κάνουμε είναι να το παρατηρήσουμε. Να δούμε ποιοι είναι οι αυτοματισμοί που κάνουμε σχετικά με αυτό το θέμα ώστε να ανακαλύψουμε το μοτίβο του, ποιες οι σκέψεις, ποιες οι κινήσεις και ποιο το τελικό αποτέλεσμα.\nΑφού ανακαλύψουμε το ουσιαστικό εμπόδιο, θα έρθει το αγαπημένο μας εγώ και το πρώτο πράγμα που θα πει είναι ότι είναι λογικό, ότι έχει δίκιο, ότι είναι δεδομένο και πολλά άλλα. Εκεί είναι η κατάλληλη στιγμή για το επόμενο βήμα. Ας το αμφισβητήσουμε! Και αν δεν είναι έτσι; Και αν γίνεται και διαφορετικά; Μήπως τελικά μπορούμε να κάνουμε κάτι διαφορετικό ή κάτι με διαφορετικό τρόπο;\n4. Εύρεση εναλλακτικών\nΠαίρνουμε ένα χαρτί και ένα μολύβι. Καταγράφουμε τις συνήθειες προς αλλαγή που έχουμε εντοπίσει και τι διαφορετικό θέλουμε να κάνουμε για να τις αλλάξουμε. Προσοχή, οι εναλλακτικές χρειάζεται να είναι σε ρεαλιστικά πλαίσια. Αν κάτι δεν είναι εφικτό στην παρούσα κατάσταση τότε πρέπει να αντικατασταθεί με κάτι που είναι στο χέρι μας.\nΑφού ολοκληρώσουμε τα προηγούμενα βήματα ήρθε η ώρα να εντάξουμε τις νέες καταστάσεις στη καθημερινότητά μας. Ορίζουμε συγκεκριμένο χρόνο και διάρκεια μέσα στην ημέρα που θα τις κάνουμε ώστε να γίνουν σιγά σιγά οι νέες μας συνήθειες.\nΤο τελευταίο και πιο σημαντικό στοιχείο για την επίτευξη της αλλαγής είναι η δέσμευση. Η δέσμευση από εμάς για εμάς. Είναι το μεγάλο στοίχημα του εαυτού μας για να γίνουμε καλύτεροι.\nΥπάρχουν μέρες που είναι εύκολες. Υπάρχουν και μέρες που είναι δύσκολες. Αυτές είναι οι μέρες που πρέπει να σταθούμε δυνατοί και να κάνουμε το βήμα της αλλαγής. Αυτές είναι οι στιγμές που όσο πιο εστιασμένοι είμαστε στον στόχο μας τόσο πιο γλυκιά είναι η νίκη. Αλλά ακόμα και αν πέσουμε σημασία έχει να σηκωθούμε ξανά και να συνεχίσουμε.


Γιατί το σκυλί μου λούζει το χαλί; - Κατάρτιση συμπεριφοράς - 2021\nΔεν υπάρχει τίποτα σαν το φιλί ενός σκύλου. Όταν γυρνάς στο σπίτι, πιθανότατα θα συνηθίσεις τον γούνινο φίλο σου να τρέχει για να σου δώσει κάποια φιλιά καλού. Αλλά τι συμβαίνει όταν το σκυλί σας αρχίσει να γλείφει κάποια άλλα πράγματα, όπως για παράδειγμα, το χαλί; Αυτό είναι σωστό μερικά σκυλιά έχουν την τάση να γλείφουν εμμονικά χαλιά. Αν το σκυλί σας αρχίσει ξαφνικά να εξοικειώνεται με το πάτωμα, υπάρχουν μερικές αιτίες που μπορεί να είναι ανεύθυνες.\nΗ διατροφή ενός σκυλιού διαδραματίζει σημαντικό ρόλο στην ευημερία του. Τα σκυλιά έχουν εξελιχθεί σε ένα σημείο όπου μπορούν μερικές φορές υποσυνείδητα να προσπαθήσουν να θεραπεύσουν ή να διορθώσουν τυχόν ελλείψεις που αντιλαμβάνονται στη διατροφή τους. Μερικές φορές αυτές οι θεραπείες μπορούν να λάβουν χώρα με κάποια ασυνήθιστα μέσα - όπως το γλείψιμο ή το φαγητό άψυχων αντικειμένων, όπως τα χαλιά. Παρακάτω έχουμε ορίσει ποια θα είναι η ιδανική διατροφή ενός σκύλου. Διαβάστε στη λίστα μας και δείτε αν το σκυλί σας παίρνει όλα όσα χρειάζεται στη διατροφή του.\nΟι υδατάνθρακες είναι απαραίτητες για τη διατήρηση του σκύλου σας ευτυχισμένη και υγιή. Οι υδατάνθρακες είναι που δίνουν στο σκυλί σας την ενέργεια για να τρέχετε και να παίζετε καθημερινά. Οι υδατάνθρακες μπορούν επίσης να παράσχουν βασικές βιταμίνες ορυκτά και φυτικές ίνες. Στην ιδανική περίπτωση, ο σκύλος σας θα λάβει τους υδατάνθρακες του μέσω δημητριακών ολικής αλέσεως. Ολόκληροι κόκκοι θα σας βοηθήσουν να διατηρήσετε σταθερό το επίπεδο σακχάρου στο σκυλί σας και θα τον κρατήσετε εντονότερο, περισσότερο. Αυτό θα οδηγήσει σε λιγότερα μεταξύ του γευστικού γεύματος και της επαιτίας.\nΌταν εξετάζετε πιθανές τροφές για σκύλους, προσπαθήστε να βρείτε μια μάρκα που περιέχει δύο έως τρεις πηγές υδατανθράκων. Οι καλύτερες πηγές υδατανθράκων υψηλής ποιότητας περιλαμβάνουν δημητριακά ολικής αλέσεως, καστανό ρύζι, ολόκληρο καλαμπόκι, κριθάρι και πατάτα.\nΗ πρωτεΐνη είναι μια άλλη ουσιαστική πτυχή της διατροφής ενός σκύλου. Η πρωτεΐνη βοηθάει τον σκύλο μας να δημιουργεί μυς, να διατηρεί τα ενεργειακά του επίπεδα και να μεγαλώνει σωστά. Στην ιδανική περίπτωση, μια πηγή πρωτεΐνης θα πρέπει να είναι ένα από τα πρώτα συστατικά που αναφέρονται στη τροφή σας για σκύλους. Οι καλύτερες πηγές πρωτεϊνών περιλαμβάνουν κοτόπουλο, ψάρι, βοδινό, αρνί, χοιρινό, κοτόπουλο, αλεύρι σόγιας και αυγά. Προσπαθήστε να βρείτε μια τροφή για σκύλους που περιέχει από μία έως δύο πηγές πρωτεΐνης, γιατί όταν πρόκειται για πρωτεΐνες περισσότερα δεν είναι καλύτερα. Το κύριο συστατικό στο φαγητό του σκύλου σας πρέπει να είναι οι υδατάνθρακες που ακολουθούνται από πρωτεΐνες. Πάρα πολλή πρωτεΐνη μπορεί να είναι δυνητικά επιβλαβής για τα σκυλιά.\nΜπορεί να ήταν λίγο κουρασμένος όταν είδατε τη λέξη λίπος, αλλά ακριβώς όπως οι άνθρωποι, τα λίπη και τα έλαια διαδραματίζουν ουσιαστικό ρόλο στη δημιουργία μιας ισορροπημένης διατροφής για τα κατοικίδια ζώα μας. Μπορεί να σας φανεί χρήσιμο να σκεφτείτε τη διατροφή του κατοικίδιου ζώου σας, όπως η κοινή πυραμίδα για τα ανθρώπινα τρόφιμα. Οι υδατάνθρακες πρέπει να είναι η βάση της πυραμίδας, ακολουθούμενη από πρωτεΐνες, έπειτα λίπη και έλαια, βιταμίνες και, τέλος, μεταλλικά στοιχεία. Τα σκυλιά δεν χρειάζεται να ανησυχούν τόσο πολύ για τα λίπη και τα έλαια όπως κάνουν οι άνθρωποι. Συνήθως, όταν οι άνθρωποι σκέφτονται τα λίπη, συνήθως σκέφτονται επίσης τα επίπεδα χοληστερόλης και την επακόλουθη επίδραση που μπορούν να έχουν τα λίπη είτε στην καλή τους είτε στην κακή χοληστερόλη. Τα σκυλιά έχουν φυσικά υψηλότερα επίπεδα HDL (καλή χοληστερόλη) από την LDL (κακή χοληστερόλη). Προσπαθήστε να βρείτε μια τροφή για σκύλους, της οποίας η πηγή των λιπών και των ελαίων είναι μία από τις ακόλουθες επιλογές: λίπος κοτόπουλου, χοιρινό λίπος, σογιέλαιο ή ηλιέλαιο. Ένα τρόφιμο για σκύλους χρειάζεται μόνο μία πηγή λιπών και ελαίων.\nΌταν εξετάζετε τον κατάλογο των θρεπτικών συστατικών που χρειάζονται για τα τρόφιμα του σκύλου σας, αναρωτήσατε πιθανώς γιατί τα φρούτα και τα λαχανικά δεν αναφέρονται. Αντ 'αυτού, έχουμε απαριθμήσει βιταμίνες, και η κύρια πηγή βιταμινών στα τρόφιμα για σκύλους είναι τα φρούτα και τα λαχανικά. Οι βιταμίνες βοηθούν στην απελευθέρωση ενέργειας από άλλα θρεπτικά συστατικά και βοηθούν στην ενίσχυση του ανοσοποιητικού συστήματος του κατοικίδιου ζώου σας. Υπάρχουν δύο βασικοί τύποι βιταμινών, λιποδιαλυτών βιταμινών και υδατοδιαλυτών βιταμινών. Οι λιποδιαλυτές βιταμίνες απορροφούνται στα σκυλιά μας με τον ίδιο τρόπο που απορροφούν τα λίπη, ενώ οι υδατοδιαλυτές βιταμίνες απορροφώνται στο λεπτό έντερο. Το φαγητό που θα παρέχει βιταμίνες για το σκυλί σας θα είναι επίσης υπεύθυνο για την παροχή των απαραίτητων ορυκτών. Όπως οι βιταμίνες, τα ανόργανα άλατα βοηθούν τα σώματα του κατοικίδιου ζώου μας να είναι υγιή και να εργάζονται στην υψηλότερη δυναμικότητά τους\nΟι καλές πηγές λιποδιαλυτών βιταμινών περιλαμβάνουν τα καρότα, τα αυγά, τα σπαράγγια, το καλαμπόκι και το λάχανο. Ορισμένες εξαιρετικές πηγές υδατοδιαλυτών βιταμινών περιλαμβάνουν τα ψάρια, τα φυλλώδη χόρτα, τα φασόλια, το μπρόκολο και τη γλυκοπατάτα.\nΕνώ είναι λιγότερο συχνές, τα σκυλιά μπορούν να πάρουν OCD ακριβώς το ίδιο με τα ανθρώπινα ομολόγους τους. Το OCD σε σκύλους μπορεί επίσης να αναφέρεται ως Ψυχαναγκαστική Διαταραχή (CCD) ή Ψυχική Συμπεριφορική Διαταραχή (CBD). Το OCD μπορεί να προκληθεί από ένα πλήθος στρεσογόνων συμπτωμάτων συμπεριλαμβανομένων\nΘέση για την κατάσταση\nΑλλαγές σε μια καθιερωμένη κοινωνική δομή\nΑπρόβλεπτα ή ανεξέλεγκτα περιβάλλοντα\nΟι συνήθεις συμπεριφορές OCD περιλαμβάνουν\nΟδήγηση με ουρά\nΦυλές προδιάθεσης για το OCD\nΟι αναστηλωτές και οι παπάδες έχουν στατιστικά αποδειχθεί ότι έχουν προδιάθεση για ΔΟΚ. Ωστόσο, οποιαδήποτε φυλή μπορεί να επηρεαστεί από το OCD. Εάν υποψιάζεστε ότι το σκυλί σας πάσχει από OCD, η καλύτερη πορεία δράσης είναι να αναζητήσετε εξατομικευμένη φροντίδα από τον κτηνίατρό σας.\nΕίναι ένα Quirk ή κάτι περισσότερο;\nΤα περισσότερα σκυλιά φαίνεται να είναι γερά και ευτυχισμένα, αλλά μπορούν να υποφέρουν από ψυχικές ασθένειες όπως κάθε άλλο ζώο ή άνθρωπος. Μπορεί να μην είστε πάντα σε θέση να διασφαλίσετε ότι το σκυλί σας αποτελεί την επιτομή της τέλειας υγείας, αλλά γνωρίζοντας μερικές από τις συνήθεις αιτίες πίσω από περίεργες συμπεριφορές, όπως το γλείψιμο του χαλιού, μπορεί να σας βοηθήσει να γνωρίσετε καλύτερα τι είναι και δεν είναι φυσιολογικό για το κατοικίδιο ζώο σας. Αυτή η συνειδητοποίηση μπορεί να σας βοηθήσει να προσδιορίσετε πότε μια συμπεριφορά μεταβαίνει από μια περίεργη ιδιορρυθμία σε ένα σχετικό σύμπτωμα. Κάθε σκύλος είναι μοναδικός, ενώ το OCD και η μη ισορροπημένη διατροφή είναι δύο από τις πιο κοινές αιτίες για την υπερβολική γλείψιμο χαλιών, άλλα αίτια θα μπορούσαν να φταίξουν για τη νέα μοναδική συνήθεια του σκύλου σας. Σε περίπτωση αμφιβολίας συνιστούμε πάντοτε να ελέγχετε με τον κτηνίατρό σας να βρείτε την πηγή του γλείψιμου χαλιού του σκύλου σας.\nCopyright 2021 \_ Γιατί το σκυλί μου λούζει το χαλί;...


Ζαμόρα: «Είμαι στενοχωρημένος» - Onsports.gr\nOnsports Team\t05 Ιουνίου 2011, 17:05\nΖαμόρα: «Είμαι στενοχωρημένος»\nΤη συγκίνησή του για τη φυγή του Μαρκ Χιούζ από τον πάγκο της Φούλαμ, εξέφρασε με δηλώσεις του, ο Μπόμπι Ζαμόρα.\n«Σοκαρίστηκα όταν έμαθα ότι ο Μαρκ αποχωρεί από την ομάδα. Και εγώ αλλά και όλοι οι συμπαίκτες μου. Δεν μας είχε πει τίποτε και δεν είχαμε κάποιο σημάδι ότι μπορεί να αποχωρήσει. Μάλιστα κάποια από τα παιδιά δεν μπορούσαν να κρύψουν την συγκίνησή τους όταν ήρθε να μας αποχαιρετήσει.\nΕίχαμε αποκτήσει πολύ καλές σχέσεις και δεν είχε κανένα παιδί πρόβλημα μαζί του. Θέλουμε να του ευχηθούμε κάθε επιτυχία στην συνέχεια της καριέρας του και να του πούμε ότι θα είναι ένας προπονητής τον οποίο θα θυμόμαστε για πάντα» είπε ο επιθετικός των «κότατζερς» .


Ζωντανή στη μάχη της πρόκρισης η Ζαλγκίρις | Goal News Cy\nΔΙΕΘΝΗEUROLEAGUEΖωντανή στη μάχη της πρόκρισης η Ζαλγκίρις\nΖωντανή στη μάχη της πρόκρισης η Ζαλγκίρις\nΗ Ζαλγκίρις έχει επιστρέψει για τα καλά στη διεκδίκηση της πρόκρισης. Κέρδισε με 89-85 την Μπαρτσελόνα, έφτασε στις τρεις συνεχόμενες νίκες και κράτησε ζωντανή την ελπίδα για συμμετοχή στα πλέι οφ της EuroLeague. Οσο για την Μπάρτσα του Γιώργου Μπαρτζώκα, έχασε κι άλλο έδαφος στη μάχη για την πρόκριση και πλέον οι πιθανότητές της ελαχιστοποιούνται.\nΟ Λούκας Λεκαβίτσιους έκανε τη διαφορά για την Ζαλγκίρις, που υποχρέωσε τους Καταλανούς στην 7η συνεχόμενη εκτός έδρας ήττα τους στην EuroLeague.\nΗ Μπαρτσελόνα είχε τον έλεγχο στη μεγαλύτερη διάρκεια του πρώτου ημιχρόνου. Με τον Φαβεράνι να κυριαρχεί και στις δύο ρακέτες έκανε το 13-19 στο 7′ και λίγο μετά το 18-24 με τρίποντου του Κλαβέρ.\nΗ Ζαλγκίρις ανέβασε την πίεσή της αλλά ο Ναβάρο με προσωπικές ενέργειες κράτησε μπροστά την Μπάρτσα (29-32 στο 25), όμως οι γηπεδούχοι πήραν τελικά τα ηνία στο 18 (37-34) με τον Γιανκούνας να βοηθάει τον Ουλανόβας.\nΣτο δεύτερο ημίχρονο η μάχη είχε και συνέχεια με την Ζαλγκίρις να παίρνει πόντους και από τον Λεκαβίτσιους κι έτσι στο 28′ το σκορ έγινε 57-54. Ο Βεζένκοφ ισοφάρισε και ο Περπέρογλου απάντησαν και αμέσως έγινε το 57-60, για να ολοκληρωθεί η τρίτη περίοδος με σκορ 61-61.\nΝαβάρο και Βεζέκνοφ έγραψαν το 61-66 στο 31′ για να γίνει και το 64-70 στο 32′. Ο Μιλάκνις κράτησε την Ζαλγκίρις μέσα στο παιχνίδι με συνεχόμενα τρίποντα και ο Λεκαβίτσιους έκανε το 73-70 στο 33′, με σερί 9-0 για τους γηπεδούχους.\nΟ Ναβάρο με τέσσερις δικούς του πόντους έγραψε το 73-74, αλλά η Ζαλγκίρις με νέο 7-0 έκανε το 80-74 στο 37′. Το κλέψιμο του Βέστερμαν στον Ναβάρο έφερε τη διαφορά στους 8 (84-76) μόλις 1:45 πριν από το τέλος κι εκεί φάνηκε ότι τελείωσαν όλα. Η Μπαρτσελόνα έκανε την ύστατη προσπάθεια και μείωσε σε 85-83 στα 17”. Ο Γιανκούνας με 2/2 βολές έκανε το 87-83, ο Κόπονεν το 87-85 και ο Βέστερμαν έγραψε το τελικό 89-85 με 2/2 βολές.


Κερδίστε bitcoins από το πρόγραμμα | Bitcoin κόσμο\nMar 16, 2018 · Πώς να βγάλετε λεφτά από το Instagram χωρίς followers – Duration: 12:28. Greek Entrepreneurs 173,981 views\nΚερδίστε χρήματα στο ίντερνετ … Μπορείς πραγματικά να επωφεληθείς από αυτό το πρόγραμμα. Αυτό το πρόγραμμα μπορεί να σε διδάξει πώς να βγάλεις λεφτά από το σπίτι.\nΤο πρόγραμμα επιβράβευσης €πιστροφή είναι το μοναδικό πρόγραμμα επιβράβευσης που σας επιστρέφει ευρώ. Δείτε πώς κερδίζετε και εξαργυρώνετε ευρώ €πιστροφή.\nΚερδίστε επιπλέον εισόδημα από το σπίτι Χρησιμοποιώντας το μάρκετινγκ θυγατρικών. 1 στο Google μπορείτε επίσης να πωλήσετε μπλοκ πέτρα στο διαδίκτυο …\nΚερδίστε μίλια από τις πτήσεις σας! … στην επόμενη βαθμίδα απολαμβάνοντας ακόμα περισσότερα προνόμια από το πρόγραμμα Miles+Bonus. … Το μόνο που χρειάζεται είναι να επιλέξετε "check-in" από το …\nΟ κωδικός προσφοράς Xapo δίνει 10 € / 10 £ / 10 $ στον θεατή και στον νονά κάθε φορά που ένας θεός χρησιμοποιεί τον κωδικό του. Για να ενεργοποιήσετε την προσφορά, κάντε κλικ στον σύνδεσμο παραπομπής ή αντιγράψτε και …\nΠώς να προωθήσεις εύκολα τα Affiliate Προγράμματα της Linkwise\nΚάνε άμεση εγγραφή στη Linkwise εδώ : http://mikk.ro/BPYf ** Πώς να βγάλεις Λεφτά από το Facebook …\nΠώς να μεταφέρετε από bitcoin σε sberbank\nΑπό τι εξαρτάται το bitcoin\nΤι είναι bitcoin δημοφιλής\nBitcoin κέρδη χωρίς επενδύσεις από 1 ανά ημέρα\nΠου αναγνώρισε το bitcoin\nBitcoin κατεβάσετε στα ρωσικά\nΚερδίστε bitcoins στο παιχνίδι\nBitcoin βρύσες στην blockchain\n← Δείτε το bitcoin Πώς να μεταφέρετε χρήματα σε μια κάρτα sberbank με ένα πορτοφόλι bitcoin →


Πρώτη ματιά στο «Τhe Grand by Interni»: Funky, με ασιατικό άρωμα και επική θέα | Andro\nΔοκιμάσαμε τα πιο ενδιαφέροντα πιάτα του νέου εστιατορίου στο ρετιρέ του ξενοδοχείου Grand Hyatt. Ορίζουν μια μοντέρνα γευστική «γεωγραφία» μεταξύ Ασίας και Ευρώπης. Γράφει ο Θεμιστολής Νικολετόπουλος.\nΥπέροχα πλούσια σαλάτα από κόκκινη λόλα, καραμελωμένα πήκαν, ψητό κατσικίσιο τυρί, φέτες αχλαδιού και βινεγκρέτ σέρι.\nΜην πάτε ακόμα, περιμένετε να ζεστάνει λίγο ο καιρός για να φάτε έξω, στο υπερυψωμένο τμήμα της βεράντας με την πισίνα και θέα το μνημείο Φιλιπάππου, την Ακρόπολη και τον Λυκαβηττό, θα ανοίξει και το καλοκαιρινό μπαρ. Αστειεύομαι, η θέα από τον όγδοο όροφο είναι εξαιρετική έτσι κι αλλιώς.\nΗ διακόσμηση έχει χαλαρές εξωτικές νότες, με την δικτυωτή ξύλινη ψευδοροφή, έχεις ένα κεντρικό ελλειπτικό μπαρ και περιμετρική θέα από όπου κι αν κάτσεις, χάρη στη τζαμαρία που συναντά το πάτωμα παντού. Η Συγγρού γλιστράει νωχελικά προς τη θάλασσα, αλλά η ματιά σου έχει και άλλα σημεία φυγής.\nΗ κουζίνα είναι φάνκι, μοντέρνα, με σαφώς ασιατική ματιά, αλλά και γλυκές νύξεις για την αμερικανική clientele των Hyatt.Tweet\nΜιλάμε για το ολοκαίνουριο εστιατόριο του Grand Hyatt στον όγδοο όροφο του κτιρίου στην άνοδο της Συγγρού. Ένα εστιατόριο που φιλοδοξεί να χτυπήσει πρώτη θέση στις καθημερινές συνήθειες της κατηγορίας, έχοντας αρκετούς άσους στο μανίκι του. Το μοντέρνο, με αυστηρή πολυτέλεια σχεδιασμένο ξενοδοχείο, το εντυπωσιακό λόμπι με τεράστιους, αλλά λιτής κομψότητας πολυελαίους, που σε προδιαθέτει θετικά, η σαφώς πιο ανάλαφρη ατμόσφαιρα του ρετιρέ και απ’ ό,τι θα δούμε, η κουζίνα του.\nΑνάλαφρη ατμόσφαιρα στο ρετιρέ που σε προδιαθέτει ευχάριστα.\nΗ κουζίνα είναι φάνκι, μοντέρνα, με σαφώς ασιατική ματιά, αλλά και γλυκές νύξεις για την αμερικανική clientele των Hyatt. Το εξαιρετικό σέρβις άρχισε με πολύ καλά ψωμάκια μακράς ωρίμανσης και ανάλαφρη ταραμοσαλάτα σε εκδοχή μους.\nΠρώτο ήρθε ένα beef tataki (16 ευρώ) μαριναρισμένο με σουσάμι και ροζ πιπέρι σε σάλτσα ponzu, γιαπωνέζικες χάντρες φασολιών edamame & αέρινες κλωστές από ρέβα (kohlrabi), που έλειωνε στο στόμα αφήνοντας μια βαθιά νοστιμιά διατηρώντας τις επί μέρους γεύσεις των συστατικών του ανάγλυφες. Γεύση που διαρκούσε και ζητούσε την προσοχή σου. Θα έπινα ένα Peppoli, Chianti Classico (10 ευρώ το ποτήρι), του Antinori από τον κατάλογο, μοντέρνα εκδοχή της ποικιλίας, όπου το Sangiovese βγάζει ένα κομψό, κερασένιο ελαφρά μπαχαράτο εαυτό.\nΤο κεντρικό ελλειπτικό μπαρ με περιμετρική θέα από όπου κι αν κάτσεις.\nΣυνεχίσαμε με σεβίτσε λαυρακιού (18 ευρώ) με μάνγκο, ψητή γλυκοπατάτα και lotus chips. Και πάλι η φίνα γεύση του λαυρακιού ήταν ξεκάθαρη, τυλιγμένη στο φρουτώδη ζωμό των υπολοίπων συστατικών. Μια δροσερή αλλαγή. Εδώ μια Φτέρη ροζέ του Τρουπή (7 ευρώ το ποτήρι) θα ήταν ό,τι πρέπει με τη δροσιστική της οξύτητα.\nΣτο σημείο αυτό κατεβάσαμε ταχύτητα με διπλογκαζιά και περάσαμε σε νιόκι ρικότας (14 ευρώ), με καραμελωμένο σύκο, λάδι τρούφας και πεκορίνο. Πλούσια γεμάτη γεύση, άψογα βρασμένα, ισορροπία, διάρκεια, απολαυστικά. Αν δεν είχα κρατήσει δυο γουλιές Peppoli, Θα έπινα ένα Pinot Grigio από το Colli Orientalli, μία από τις πιο πρίμιουμ περιοχές για την ποικιλία, To La Tunella, γεμάτο, πλούσιο, άλλου είδους ταίρι για το πλούσιο πιάτο, που υπάρχει στον κατάλογο.\nΜε τη σαλάτα δεν θα έπινα τίποτα. Υπέροχα πλούσια από κόκκινη λόλα, καραμελωμένα πήκαν, ψητό κατσικίσιο τυρί, φέτες αχλαδιού και βινεγκρέτ σέρι. Άψογο ψήσιμο στο τυρί, διατηρεί τη φρεσκάδα, τυλίγοντάς την στο κάπνισμα της φωτιάς. Ό,τι έπρεπε για την επόμενη δοκιμασία.\nΣτο υπερυψωμένο τμήμα της βεράντας βρίσκεται η πισίνα με θέα το μνημείο Φιλιπάππου, την Ακρόπολη και τον Λυκαβηττό.\nΓιατί δοκιμασία ήταν το τεράστιο λαυράκι με τα ψητά λαχανικά. Ψήσιμο υπεράνω κριτικής. Τραγανά καπνισμένα τα λαχανικά και το ψάρι καψαλισμένο εξωτερικά από τη δυνατή φωτιά με τη σάρκα του απίστευτα ζουμερή και ομοιόμορφα ψημένη ράιτ θρου. Επειδή ψήστης δεινός, ξέρω πως λογικά δε γίνεται με σκέτο ψήσιμο στο γκάζι, θα υπήρχε διαβάθμιση στο κρουστό της σάρκας απ’ έξω προς το κέντρο, οπότε ρώτησα και έμαθα. Τη δεύτερη φορά μου την είπαν.\nΤο half-baked cookie με τρίμματα σοκολάτας και παγωτό βανίλια είναι υπέροχα μαμαδίστικο, αλλά καλοντυμένο.Tweet\nΝαι, κάνουν μια πολύ καλή μαγκιά, που δεν έχει νόημα να σας την εξηγήσω, γιατί απλά δεν θα την κάνετε. Η ουσία είναι πως η σάρκα ψήνεται ομοιόμορφα, διατηρώντας όλη της την ικμάδα και ανάγλυφη τη φίνα γεύση του ψαριού. Και φυσικά, με τέτοιο ψάρι το κεφάλι ήταν εν ου παικτοίς. Θα έπινα κλασικά το βαρελάτο Νυχτέρι της Santo, που θα σήκωνε άνετα το πιάτο με τη ζόρικη ασυρτικίλα του.\nΗ τεράστια τζαμαρία αφήνει άπλετο το φως να γεμίζει τον χώρο.\nΣτα γλυκά, είχαμε ένα half-baked cookie (9 ευρώ), με τρίμματα σοκολάτας και παγωτό βανίλια, στην ουσία μια κυριλέ σοκολατόπιτα για ουρανίσκους που δεν είναι εξοικειωμένοι με πιο bitter γεύσεις. Υπέροχα μαμαδίστικο, αλλά καλοντυμένο. Αλλά δεν ήταν μόνο αυτό. Υπήρχε και ένας μπακλαβάς (έτσι ονομαζόταν, αλλά ήταν εντελώς αποδομημένος, 9 ευρώ). Υπέροχο γλυκό, αλλά αυτή η ιστορία με την αποδόμηση πρέπει να σταματήσει. Καιρός να σκεφτούν οι πράττοντες καινούργια ονόματα για τις δημιουργίες τους.\nΗ Συγγρού γλιστράει νωχελικά προς τη θάλασσα, αλλά η ματιά σου έχει και άλλα σημεία φυγής.\nΝα επιστρέψει η σαφήνεια στη γλώσσα μας. Ας αφήσουμε το μπακλαβά στην μεγαλοπρεπή ησυχία του. Αυτό ήταν υπέροχα τραγανά καραμελωμένα κομμάτια φύλλων ζαχαροπλαστικής καρφωμένα σε μια πλούσια κρέμα πραλίνας κελυφωτού φυστικιού με παγωτό μαστίχα και ροζ πιπέρι στο πλάι. Υπέροχο γλυκό. Γιατί να μην δώσεις άλλο όνομα λοιπόν; Mastic ice cream butterfly, λέω εγώ, αφού τα φύλλα έμοιαζαν με τεράστια φτερά πεταλούδας. Ή praline butterfly; Με ένα ποτήρι Late Harvest Gewürztraminer -Μαλαγουζιά του Κτήματος Alpha, για πολύ κομψή, συγκρατημένα γλυκιά επίγευση.\nΕν αναμονή της βεράντας με τη σαγηνευτική θέα…\nGrand Hyatt, Λεωφ. Ανδρέα Συγγρού 115, 214 402 1234\nGrand Hyatt εστιατόρια ξενοδοχείο